Берҙәмлектә беҙҙең көс » "Йәшлек" гәзите\nГазета "Йәшлек" » Яңылыҡтар таҫмаһы » Объявления » Берҙәмлектә беҙҙең көс\nБерҙәмлектә беҙҙең көс\nМин Малаяҙ башҡорт гимназияһының 11-се класында уҡыйым. Музыканы үҙ итәм: сәнғәт мәктәбенең баян һәм ҡурай класын тамамланым. Баян буйынса йәш музыканттарҙың бөтә Рәсәй конкурсында өсөнсө урын алырға, Вәкил Шөғәйепов исемендәге ҡурайсылар бәйгеһендә еңеүсе булырға яҙҙы. Республика кимәлендәге ҡурайсылар байрамында ла ҡатнашыу бәхете тейҙе.\nБыларҙы маҡтаныу өсөн әйтмәйем. Халҡымдың “Азамат”, “Иҫке Урал”, “Гөлнәзирә”, “Ҡарабай” кеүек көйҙәрен уйнап, Аҡмулла, Байыҡ кеүек сәсәндәребеҙ менән ғорурланып, рухтарына тап төшөрмәй, тыуған еремдә йәшәү – минең өсөн оло бәхет.\nХалҡыбыҙҙың арҙаҡлы улдарының рухы оҙон моңло көйҙәр аша күңелемә һеңә. Ҡурай тартҡан һайын күҙ алдыма атай-олатайҙарымдың шәжәрәһе килеп баҫа. Унда егерме өсөнсө быуынмын. Ун туғыҙ быуынын белгәндәрҙе “хан” тип ҙурлағандар, тимәк, мин дә ханмын. Шәжәрәлә Ашыҡ хан, Төмән хан, Майҡы бей, Инсә бей, Әбүталип мулла, Хәйерзаман әүлиәләрҙең булыуын белеү, беренсенән, ғорурланыу тойғоһо уятһа, икенсенән, оло яуаплылыҡ та өҫтәй. Мин һәм Илдар ағайым шәжәрәмдең дауамы (башҡа ир туғандар юҡ),уйланаһы урын бар.\nОшо йәшемдә тыуған еремә нимә эшләй алам һуң? Минеңсә, бөтәһе лә кешенең үҙенән тора: күктән төшкәнде көтөп ятма, ереңә, яҙмышыңа үҙең хужа бул. Бының өсөн яҡшы уҡырға, йәмәғәт эштәрендә әүҙем булырға тырышам, төрлө хәл-ваҡиғаға битараф ҡалмайым. Кеше эшләгәнде күҙәтмәй, үҙем эшләүҙе дөрөҫ тип уйлайым. Хәҙерге заман ауыр, тип зарланыусылар күп. Ә бына мин үҙ өҫтөмдә эшләйем, ауырлыҡтарға бирешмәҫкә тырышам. Башҡортостан Республикаһы Башлығы стипендияһын алыуым минең өсөн ҙур ҡыуаныс булды һәм киләсәк тураһында ныҡлап уйланырға, маҡсаттар ҡуйып йәшәргә ҙур этәргес көс бирҙе.\nГимназияла илһөйәрлек тойғоһон тәрбиәләү маҡсатында үткәрелгән “Ҡайҙа һин, ветеран?”, “Бүләккә – китап”, “Таҙа урам”, “Таҙа шишмә” акцияларында ҡатнашам. Ауылыбыҙҙың билдәле кешеләре, депутаттар, шағирҙар, яҙыусылар менән осрашыу, әсәйҙәр һәм төрлө һөнәр эйәләре менән “түңәрәк өҫтәл”дәр ойоштороу оҡшай.\nЗаман башҡа – заң башҡа. Еремде эскелек, наркомания, аҙғынлыҡ, фәхишәлек баҫа. Ялағайҙар, ришүәтселәр, алдаҡсылар арта. Ҡайҙа һуң һеҙ, аҡ муллалар? Белеүемсә, мулламын тигән кеше иң элек белемле аҡыл эйәһе булған һәм йәш быуынды шул рухта тәрбиәләгән. Ә беҙҙә... Был хәлде Аҡмулла күрһә, нимә әйтер ине икән?!\nКеше был донъяла ҡунаҡ ҡына, тиҙәр. Ҡыҫҡа ғына ғүмер юлын һәр кем мөмкин тиклем мәғәнәлерәк үткәрһен ине. Тиҫтерҙәремдең эсеп-тартып йөрөүе күңелемде борсой. Киләсәгебеҙ матур булыуын теләһәк, насар ғәҙәттәрҙән ары торорға, сәләмәт тормошта йәшәү мөһим. Шуны беләм: нурлы киләсәгебеҙ – беҙҙең ҡулда. “Ятма, тор, уян, башҡортом!” – тип һөрән һалғым килә.\nХалҡыбыҙ әүҙем, һәләтле кешеләр менән ишәйһен өсөн уларҙы бала саҡтан тәрбиәләргә кәрәк. Балаға ғүмер биреү генә етмәй, ә матур исем ҡушып, туған тел тәрбиәһе биреүҙең мөһимлеген һәр ғаилә аңларға тейеш. Төрлө һәләтте үҫтереү өсөн беҙҙә шарттар булдырылған, тик бөгөн интернет, телевидение мәҙәниәт усаҡтарын буш ҡалдырҙы. Хатта баш ҡаланан килгән артистарҙың концерттары ла ярым буш залдарҙа үтә. Был аҡса юҡлыҡтан түгел, ә халыҡтың рухи аҙыҡҡа ҡыҙыҡһыныуы кәмеүенән тип уйлайым.\nАуылдарҙа ҡулайлаштырыу һылтауы менән мәктәптәр ябыла. Мәктәп бөткәс, ауыл да бөтә, тигән һүҙ. Замана елдәре үтер ҙә китер, ә тыуған нигеҙҙең юҡҡа сығыуы ифрат ауыр.\nИртән тороп, рәхәтләнеп ауыл урамдары буйлап ирәйеп баҫып мәктәпкә бараһы урынға, автобусҡа һуңламайым тип, таң һарыһынан ашыға-ашыға йүгергән иптәштәрем йәл. Кисә автобус килде, бөгөн булырмы икән, әллә тағы бензин юҡмы, әллә автобус боҙолдомо икән, тип уйланыуҙары ҡыҙғаныс. Иртәнге сәғәт алтынан тороп берҙәм дәүләт имтиханына сит ауылдарҙан йыйылыуҙары һис тә оҡшамай.\nБорон-борондан ата-бабаларыбыҙ үҙ ерҙәренә хужа булған, тыныслыҡ, бәхет яулар өсөн көрәшкән. Ни өсөн уларҙан ҡалған аманат боҙола? Башҡорт халҡы нисәмә быуат ҡан ҡойған, ғәзиз ерен һаҡлап ҡалған. Үкенескә күрә, тарихи Башҡортостан ерҙәре хәҙер күрше өлкәләргә ҡарай. Унда ла бит йөҙәр меңләгән башҡорт йәшәй. Уларҙың хәле нисек? Эш урындары бармы? Туған телде өйрәнеүгә күрше өлкәләрҙә шарттар тыуҙырыламы? Юғары уҡыу йорттарына уҡырға инергә мөмкинлеге нисек? Халҡым Рәсәй төбәктәрендә, элекке Советтар Союзына ингән илдәрҙә һибелеп йәшәй. Ваҡыт үтеү менән улар ассимиляцияға бирелеп, башҡа милләт кешеләре булып китмәҫме?\nШуныһы ҡыҙғаныс: бөгөн ғариза яҙып та, йылдар буйы өй һалырға ер ала алмай йөрөгән йәштәр күп. Етмәһә, башҡорт халҡы ғына түгел, ә ҡалған халыҡтар ҙа үҙ ерҙәрен үҙҙәре һатып алырға мәжбүр. Меңәрләгән гектары буш ятҡанда ни өсөн ер һатыла? Рәсәйҙе бөтә яҡтан санкциялар менән ҡыҫырға маташҡан саҡта, киреһенсә, халыҡҡа ерҙе бушлай биреп, файҙаһын күреү кәрәк. Был импортты үҙебеҙҙең тауарҙар менән алмаштырырға булышлыҡ итер ине.\nБөтә нәмә үҙеңдән тора. Беренсенән, мәктәптә алдынғы бул, йәмәғәт эштәрен ойоштор, туған телеңдә аралаш, гәзит-журналдарын уҡы, башҡа милләт халҡын хөрмәтлә.\nАҡмулла, Байыҡ, Салауат, Рәми, Сафуан рухы... Улар мине тормошта янып йәшәргә илһамландыра. Бөйөк Аҡмулланың “Башҡорттарым, уҡыу кәрәк, уҡыу кәрәк!” тигән һүҙҙәре – тормошом девизы. Сәсәндең хаҡ һүҙҙәре беҙҙе, яңы осор балаларын, ҙур еңеүҙәргә саҡыра. Халҡымдың быуаттар аша килеп еткән шәхестәре менән ғорурланыу, матур, яҡты киләсәк төҙөү – беҙҙең бурыс. Ватанымдың үткәне менән ғорурланам, бөгөнгөһөн яратам, киләсәге тураһында уйлайым.\nБатырһыҙ халыҡ – бахыр. Ә беҙ бахыр түгел. Мин көслө, үҙ еремдең хужаһы. Халҡым киләсәге – минең ҡулымда. Уны бәхетле итер өсөн булған бөтә белемемде, көсөмдө, тырышлығымды файҙаланырға тейешмен. Ойошайыҡ, берләшәйек, замандаштар, әлегә һуң түгел. Үҙ бәхетең – үҙ ҡулыңда, тормошто заяға үткәрмәйек. Киләсәк быуын беҙҙең хаталарҙы ғәфү итмәҫ.\nСығыу ваҡыты 6-03-2017, 11:02 | Ҡаранылар: 614\nМине киләсәк борсой\n«Урал» мәңге тынмаҫ, мәңге яңғырар!\nКеше ерҙе биҙәр өсөн тыуа


Өфөлөләр өсөн туй\nМәжит Ғафури исемендәге Башҡорт дәүләт академия драма театрында кешеләр, стилдәр, дәүерҙәр - барыһы ла бергә ҡушылды. Бында Чеховтың "Туй" пьесаһы буйынса ҡуйылған спектакль премьераһы үтте. Рус классигының әҫәрен Өфө тамашасылары Борис Цейтлин ҡуйылышында күрҙе.\nСанкт-Петербургтан саҡырылған режиссер, әйткәндәй, Башҡортостандың баш ҡалаһында ул үҙенең 65 йәшен билдәләне, Өфө спектаклен әҙерләүҙә үҙенсәлекле алым ҡулланған. Режиссер эше тураһында әллә күпме легендалар йөрөй, ә уның сәхнә әҫәрҙәре тамашасыла йә һоҡланыу, йә аптырау тойғолары уята. Әммә нимәһе бар - ул берәүҙе лә битараф ҡалдырмай.\nСпектакль премьераһы, ғәҙәттәгесә, оҙаҡ башланмай торҙо. Тамашасылар урындарына ултырышып бөттө һәм көтә башланы. Шаршау һаман асылманы. Бер аҙҙан артҡы рәттәрҙә ултырған кешеләр алдағы буш урындарға күсә башланы һәм спектакль ҡул сабыуҙарға түгел, ә ошо тауышҡа башланды. Сәхнәлә аҡ селтәр алъяпҡыс бәйләгән ике официант ҡатын күренде һәм өҫтәл ултырта башланы. Чехов пьесаһы буйынса әҙерләнгән спектаклдә һауыт-һаба теҙелгән бутмусты ҡиммәтле әйбер кеүек итеп ғорур рәүештә Башҡортостан Республикаһының халыҡ артистары Гүзәл Маликова менән Суфия Ҡорбанғәлиева күтәреп йөрөнө. Һуңғыһы, өҫтәүенә, Рәсәйҙең атҡаҙанған артисы дәрәжәһенә эйә. Пьесала уларҙың бер ниндәй репликаһы ла юҡ, һәм спектакль аҙағынаса улар бер һүҙ ҙә өндәшмәне. Әммә ҡунаҡтар араһында йүгереп йөрөп, тарелка, бокалдар теҙеүе һәм бейеүҙәре был спектаклдә тулы ҡиммәткә эйә роль кеүек ине.\nБындай телһеҙ геройҙар спектаклдә тиҫтәгә яҡын. Режиссер Борис Цейтлин уларҙың барыһын да төп геройҙар менән бер рәткә сығарған. Сәхнәлә герой образын асыр өсөн һөйләшеү мотлаҡ түгел, уның характерын мимика һәм пластика аша ла биреп була, - һәм был йәһәттән Башҡорт драма театры артистарының барыһы ла үҙ эшен оҫта башҡара. Артабан пьеса буйынса - "музыка сәхнә артында кадрилдең һуңғы фигураһын уйнай", спектаклдә - камерный оркестр тамашасылар алдында марш һәм романстар башҡара. Уның менән дирижер (Фәнис Рәхмәтов) етәкселек итә, ә йырҙарҙы йырсы (Гөлсәсәк Фазлыева) башҡара. Борис Цейтлиндың спектаклендә төп геройҙар менән икенсе пландағы геройҙар араһындағы сиктәр юйыла. Улар барыһы ла төп партиялар кеүек ҡабул ителә һәм спектакль дауамында берәү ҙә сәхнәнән китмәй.\nПьесаның сюжеты буйынса отставкалағы регистратор Евдоким Жигалов (төрлө составта уны Рәсәйҙең һәм Башҡортостандың халыҡ артисы Заһир Вәлитов һәм Башҡортостандың халыҡ артисы Әхәт Хөсәйенов уйнай) һәм уның ҡатыны Настасья Тимофеевна (Башҡортостандың халыҡ артистары Тәнзилә Хисамова менән Рәмзиә Хисамова) өсөнсө ҡыҙҙары Дашеньканы (Башҡортостандың халыҡ артисы Светлана Хәкимова) кейәүгә бирә. Кейәүҙәре Эпаминонд Апломбов ролендә Руслан Хәсәнов сығыш яһай. Апломбов сәсен ҡыҫҡа итеп алдырған, мускуллы һәм уҫал, уның типажы бандитты хәтерләтә.\nБайтаҡ Чехов геройҙары образы трансформация кисергән: мәҫәлән, туйға саҡырылған грек-кондитер Харлампий Дымба (Юнир Ҡоланбаев) боронғо грек костюмында килгән: ҡыҫҡа туника, сандалийҙар һәм башында лавр тажы. Был персонаж вата-емерә русса һөйләшә, шуғала уның репликалары төп нөсхәләге кеүек тулыһынса һаҡланған. Туйҙа Дымба үҙен үҙ урынында кеүек хис итә һәм популяр грек бейеүе сиртакины башҡарып, тамашасының күңелен аса.\nИкенсе персонаж - телеграфсы Иван Ять (Башҡортостандың халыҡ артисы Алмас Әмиров) сәхнәгә стиляга костюмында - ҡыҙғылт-һары пиджакта, тар салбарҙа һәм ҡалын үксәле ботинкала сыға. Ул туй ҡунаҡтарын һәм залдағы тамашасыларҙы тышҡы ҡиәфәтенән тыш, аралашыу манераһы менән дә ихлас көлдөрә. Һәр нәмәгә ҡыҫылырға яратҡан бәләкәй буйлы, үткер кеше. Герой "һеҙҙекеләргә лә, үҙебеҙҙекеләргә лә" ярарға тырыша, әммә һәр ваҡыт уныңса килеп сыҡмай. Һәм сираттағы ярамһаҡланыуының барып сыҡмауы арҡаһында ул туйҙан ситтә ҡала. Костюмы һыулана, үргә ҡаратып эшләнгән модалы прическаһы ла боҙола һәм спектаклдең икенсе яртыһын Иван Ять халат һәм ҡыҙыл ойоҡбаш өҫтөнән кейелгән тапочкала үткәрә.\nҺыу сәхнәлә һәр төрлө һауыттарҙа - бокалдарҙа, графиндарҙа, биҙрәлә ҡуйылған. Уны күп эсеүҙән тыш, артистар рәхәтләнеп бер-береһенең өҫтөнә түгә. Ошондай ябай ысул менән страховка йәмғиәте агенты Андрей Нюнин (Башҡортостандың халыҡ артисы Ирек Булатов) кәрәкмәгәнен һөйләй башлаған отставкалағы икенсе ранг капитаны Федор Ревунов-Карауловты "урынына ултырта". Төрлө составта был ролде Башҡортостандың халыҡ артистары һәм Рәсәйҙең атҡаҙанған артистары Илдар Сәйетов менән Рәүис Заһитов башҡара. Остап Бендер костюмын кейгән Андрей Нюнин үҙенең бөйөк комбинацияһын ғәмәлгә ашырырға ниәтләй. Кәләштең әсәһе Настасья Тимофеевнанан генералды туйға саҡырыр өсөн 25 мең һум аҡса ала. Аҡсаны үҙенең кеҫәһенә һала, ә отставкалағы капитан Федор Ревунов-Карауловты юғары чинлы генерал итеп күрһәтә.\nХужалар һәм ҡунаҡтар алданғандарын белмәй, шуға күрә барыһы ла генералға ярарға тырыша: өҙлөкһөҙ баш эйә, уға һый-ниғмәт ташый һәм ризыҡтарҙың уның киң һаҡалы артында юҡ булғанын күҙәтә. Үҙенең ҡағиҙәләрен булдырған кейәү Эпаминонд Апломбов та уның алдында теҙ сүгә һәм бер һүҙ ҙә өндәшә алмай. "Һеҙҙең ғали йәнәптәре"нән башҡа һүҙ ишетмәгән һәм үҙенә ҡарата бындай мөнәсәбәттең нимә менән бәйле булыуын аңламаған Федор Ревунов-Караулов иһә оҙонға һуҙып, яйлап үҙенең хәрби хеҙмәте тураһында һөйләй. Ул хәбәре менән шул тиклем мауыға һәм ҡунаҡтарҙы ялҡытыуын да тоймай. Ниһайәт, Настасья Тимофеевна түҙмәй һәм генералды ҡырҡа тыя. Һуңынан уның генерал булмауы асыҡлана. Ҡунаҡтар бер аҙ шаулашып алалар ҙа, туй артабан дауам итә. Әммә Федор Ревунов-Караулов үҙен уңайһыҙ тоя һәм кешеләрҙән үҙен бынан алып сығыуҙарын һорай.\nСпектаклдең финалы, пьесаныҡы кеүек үк, асыҡ ҡала һәм һәр тамашасы уны үҙенсә күреүгә хоҡуҡлы. Спектакль аҙағында сәхнәлә урынлаштырылған экрандан Федор Ревунов-Карауловтың елкәнле кәмәлә китеүе күрһәтелә. Кораблдәге туй иһә дауам итә.\nЯңы спектаклдә 30 артист, оркестрҙан ун музыкант ҡатнаша һәм тамаша дауамында улар барыһы ла сәхнәлә ҡала. Былар спектаклдең ниндәй көслө составта уйналыуын күрһәтеү өсөн эшләнгән. Борис Цейтлин ролдәрҙе үҙе бүлмәгән, артистарға оҡшағанын һайлап алырға тәҡдим иткән. Һәм бер нисә репетициянан һуң кемдең ниндәй ролде башҡарасағы асыҡланған.\nСпектакль өҫтөндә эшләгәндә тәржемәгә ҙур иғтибар бирелгән. Борис Цейтлин тәүҙә, герой репликаларын һүҙмә-һүҙ тәржемә итһәң, Чехов телмәренең матурлығы юғала, тигән хәүеф белдерә. Шулай ҙа тәржемә сифаты менән режиссер ҡәнәғәт ҡалған:\n- Минең ҡарашҡа, Хөрмәтулла Үтәшев менән әҙәби мөхәррир Рәмилә Йәһүҙина башҡорт телендәге теүәл эквиваленттарҙы таба алған, - ти ул.\nБорис Цейтлин әйтеүенсә, бында ул үҙенең интуицияһына таяна, сөнки башҡорт телен белмәй, әммә оҙаҡ йылдар эшләү дәүерендә уның сит телмәргә ҡарата абсолют һиҙемләү һәм ишетеү һәләте үҫешкән. Спектакль ҡуйған илдәге телде белмәһә лә, режиссер артистың репликаны үҙе көткәндән икенсерәк әйтеүен хатаһыҙ танып өйрәнгән.\nЧехов пьесаһы буйынса Өфө спектакле бик ваҡытлы күренеш. Быйыл Рәсәйҙә һәм бар донъяла бөйөк рус яҙыусыһы Антон Павлович Чеховтың тыуыуына 150 йыл тулыуы билдәләнә, ә баш ҡала театрҙарында бөгөнгө көндә, асыҡланыуынса, уның әҫәрҙәре буйынса ҡуйылған бер генә спектакль дә юҡ. Әлбиттә, бығаса улар булды, әммә оҙаҡ ваҡыт уйналыуы арҡаһында барыһы ла репертуарҙан алынған.\nБыл айҙа Башҡорт драма театрында Чехов пьесаһы буйынса ҡуйылған "Туй" спектаклен 6 һәм 22 октябрҙә ҡарарға мөмкин.


Йыл башынан алып республика халҡы 6696 шәхси йорт төҙөгән // Иҡтисад | новости башинформ.рф\nЙыл башынан алып республика халҡы 6696 шәхси йорт төҙөгән\n17:03, 17 августа 2011 Иҡтисад\nЙыл башынан алып Башҡортостанда дөйөм майҙаны 884,8 мең кв.метрлыҡ 9500 фатир сафҡа индерелгән. Был уҙған йылға ҡарағанда 102,7 процентҡа күберәк, тип хәбәр итә Башҡортостанстат.\nШәхси йорттар төҙөлөшө республикала торлаҡ өлкәһен үҫтереүҙең өҫтөнлөклө йүнәлеше булып ҡала. Ете айҙа ғына Башҡортостан халҡы дөйөм майҙаны 717 мең кв.метрлыҡ 6696 шәхси йорт төҙөгән. Шәхси төҙөүселәр өлөшөнә файҙаланыуға тапшырылған торлаҡтың 81% тура килә.\nСтатистиктар иҫәпләүенсә, ауыл ерендә ҡалаға ҡарағанда торлаҡ аҙыраҡ төҙөлә. Мәҫәлән, ауылда – дөйөм майҙаны 396 мең кв.метр, ә ҡалала 488,8 мең кв.метр торлаҡ йорт сафҡа индерелгән.


Өфөлөләр «Юшут» фильмдар фестивалендә ҡатнашасаҡ // Йәмғиәт | новости башинформ.рф\nӨфөлөләр «Юшут» фильмдар фестивалендә ҡатнашасаҡ\n15:23, 3 февраля 2012 Йәмғиәт\n4-18 февралдә Ҡазанда XIV «Юшут» асыҡ республика туризм, сәйәхәттәр һәм мажаралар тураһындағы фильмдар фестивале үтәсәк, тип хәбәр итә «Татар-информ» мәғлүмәт агентлығы.\nСәләмәт тормошто пропагандалау, спорт сәйәхәттәрен үткәреү буйынса, туристик походтарҙа фотоға һәм видеоға төшөрөүҙе ойоштороу буйынса тәжрибә уртаҡлашыу, туристарҙың квалификацияһын күтәреү фестивалдең төп маҡсаттары булып тора.\nФестивалдә Рәсәйҙең Мәскәү, Санкт-Петербург, Ҡазан, Өфө, Иркутск, Ульяновск, Пермь, Рязань, Чебоксары, Ярославль, Тамбов, Йошкар-Ола кеүек ҡалаларынан, шулай уҡ Латвиянан (Рига), Украинанан (Киев, Одесса) һәм Германиянан (Дрезден) 97 фильм тәҡдим ителә.\nФильмдар тематикаһы төрлө: саңғы походтары, йылға буйлап ағып төшөү, велосипедта сәйәхәттәр, йәйәү йөрөү туризмы. Фильм авторҙары Рәсәй буйлап, шулай уҡ илдән ситтә лә сәйәхәт ҡылған.\nСараны Татарстандың Кинематографтар союзы һәм ундағы Рус география йәмғиәте ярҙамында Татарстан Республикаһының Йәштәр сәйәсәте, спорт һәм туризм буйынса министрлығы һәм «Юшут» компанияһы ойоштора.


18 Ғинуар 2011, 14:11\nБР Дәүләт Йыйылышы – ҡоролтайҙа 13 мартта бер мандатлы Отрадово (28-се), Иглин (45-се) округтарында үтәсәк депутаттар һайлауға кандидаттар күрһәтеү һәм теркәү тамамланды. БР Үҙәк һайлау комиссияһы хәбәр итеүенсә, ике депутат мандатына һигеҙ кеше дәғүә итә. Шуларҙың алтыһы «Берҙәм Рәсәй», КПРФ, ЛДПР, «Ғәҙел Рәсәй» партияларының төбәк бүлексәләренән күрһәтелгән, икәүһе – үҙ-үҙҙәрен күрһәтеүселәр.\nРәсәй Хөкүмәте ҡарары буйынса Өфөлә Тажикстандың Генераль консуллығы асыласаҡ. РФ Сит ил эштәре министрлығының Өфөләге вәкиллегенең беренсе секретары Венер Ғәлиәкбәров һүҙҙәренсә, тажик дипломаты тиҙҙән Өфөлә эш башлаясаҡ. Генераль консуллыҡ үҙ-ара килешеү нигеҙендә булдырыла, ошондай уҡ Рәсәй вәкиллеге Тажикстанда ла барлыҡҡа киләсәк.\nБашҡортостан 2012 йылға тиклем Белоруссиянан мең трактор һатып аласаҡ. «Белорус-Инмаш» башҡорт-белорус предприятиеһында йыйылған «Беларусь – 320» лә ошо иҫәптә. Техника шәхси ярҙамсы хужалыҡтарға булышлыҡ итеүсе республика программаһына ярашлы алына, былтыр, мәҫәлән, шул юҫыҡта 285 «Беларусь» тракторы алынған.\nИшембайҙың «Витязь» машиналар эшләү компанияһы етештергән продукцияһын әүҙем камиллаштыра. Һуңғы яңылыҡтарҙан 3 – 8 тоннағаса йөк күтәрә алыусы ике звенолы транспортерҙы, юғары технологиялы ер ҡаҙғысты атарға мөмкин. Предприятие сығарған вездеходтар алыҫ Себерҙә, Арктика һәм Антарктида ҡарҙарында, Урта Азия һәм Ғәрәбстан ҡомлоҡтарында үҙен тиңһеҙ итеп танытҡан.\nБашҡортостан Республикаһының Дәүләт хеҙмәт инспекцияһы 2010 йылда хеҙмәт хаҡы тураһында закондарҙы күҙәтеү буйынса күҙәтеү-контроль эшмәкәрлегенә йомғаҡ яһаны. Дәүләт хеҙмәт инспекцияһы белгестәре тарафынан былтыр йәмғеһе 2037 тикшереү үткәрелгән. Уларға ярашлы, 2010 йылдың һуңғы ике айында республикала тотҡарланған хеҙмәт хаҡы буйынса бурыстар – 24,5 миллион һумға, бурыстары булған ойошмалар һаны һигеҙгә кәмегән.\n«Ғүмер һәм ғаилә ҡиммәттәре өсөн» Рәсәй йәмәғәт ойошмаһының республикалағы активистары Туймазыла «Өмөт шәмен тоҡандыр» тигән акция үткәргән. Улар ҡаланың Ленин урамында аборт яһатыуҙан баш тартыу тураһында плакаттар эленгән палаткалар ҡуйып, урамдағы халыҡҡа шәм таратҡан. Шәмдәр әле тыумаған балаларҙың ғүмерен һаҡлау билдәһе итеп тоҡандырылған.\n«Трансаэро» авиакомпанияһы пассажирҙарға Яңы йыл бүләге эшләне: Өфө – Мәскәү һәм Мәскәү – Өфө рейстарына 31 ғинуарға тиклем билет алыусыларға икенсе билет бер евро тарифынан сығып тәҡдим ителә. Был юлда икәүләп йөрөүселәргә уңайлы. Ғинуар һуңына тиклем билет һатып алыусылар 15 апрелгәсә шундай хаҡ менән баш ҡалалар араһында осорға хоҡуҡлы.\nРеспубликаның Әхмәтзәки Вәлиди Туған исемендәге Милли китапханаһында билдәле шағир Ғәлимов Сәләмдең тыуыуына 100 йыл тулыуға арналған күргәҙмә асылды. Башҡорт әҙәбиәте бүлегендә урынлашҡан экспозиция 50 китаптан тора. Бында, арҙаҡлы шәхестең тормошо һәм ижадына арналған баҫмаларҙан тыш, авторҙың 1941, 1958 йылдарҙа донъя күргән китаптары ла бар.


Йәйге эҫенән, ҡоро һауанан һуң тирене туҡландырыу, яңыртыу, киләһе һыуыҡтарға әҙерләү зарур. Бының өсөн беҙгә төрлө битлектәр ярҙамға килер. Көҙөн дә көҙгөләребеҙ беҙҙе ҡыуандырып ҡына торһон, әхирәттәр!\nҠоро һәм нормаль тирене дымландырыу өсөн 1 ҡалаҡ бал менән йомортҡа һарыһын, 1 ҡалаҡ зәйтүн майын ҡушып бутайбыҙ. Баҙам (миндаль), етен (лен) майын алырға ла ярай. Эҫе һыулы кәстрүлдә йылытабыҙ ҙа биткә яғабыҙ. Ун минуттан аҡ сәскә төнәтмәһе менән йыуып алабыҙ. Бының өсөн 1 ҡалаҡ киптерелгән сәскәгә бер стакан ҡайнар һыу ҡоябыҙ ҙа 15 минут тотабыҙ.\nМайлы һәм ҡатнаш тире өсөн дымландырыусы битлек. Тышы әрселгән, уртаһы алынған алмаға саҡ ҡына һөт һалып йомшарғансы бешерәбеҙ. Йылы килеш (эҫе түгел!) биткә яғабыҙ. 20 минут тотҡас, йылымыс һыу менән йыуып төшөрәбеҙ. Бындай битлек ваҡ һырҙарҙы тигеҙләй, битте шымарта.\nТуҡландырыусы битлек. Ҡоро һәм нормаль тирелеләргә бал һәм алма ярҙамға килер. Ярты алманы ваҡ ҡырғыстан үткәрәбеҙ, шуға йомортҡа һарыһын, 1 ҡалаҡ бал, 1 балғалаҡ зәйтүн майы һәм 1 балғалаҡ аскорбин кислотаһы (онтаҡ рәүешендә дарыуханала һатыла) һалып бутайбыҙ. Биткә яғып, 15 минут тотҡандан һуң йылы һыу менән йыуабыҙ.\nҠатнаш һәм нормаль тире өсөн. Кәбеҫтә, армыт (груша), йөҙөм, алманы бер тигеҙ алып, иҙәбеҙ. Туҡландырыусы крем ҡушабыҙ ҙа биткә һөртәбеҙ. 40 минуттан йылы һыу менән йыуып алабыҙ.\nҠатнаш һәм майлы тирегә йөҙөм килешә. 5 йөҙөм емешен иҙәбеҙ, туғылған йомортҡа һарыһын, 1 балғалаҡ крахмал ҡушабыҙ ҙа бутайбыҙ. Биткә 15 минутҡа һылайбыҙ. Һалҡынса һыу менән йыуып төшөрәбеҙ.\nКартуфлы битлек. 1 картуфты бешереп иҙәбеҙ ҙә 1 ҡалаҡ һөт өҫтө йә ҡаймаҡ ҡушабыҙ, саҡ ҡына бал һалабыҙ. Тире ҡоро булһа, бер нисә тамсы үҫемлек майы ҡушабыҙ. Майлы тирегә иһә бер нисә тамсы лимон һуты өҫтәйбеҙ. 15 минут биттә тотҡас, йылы һыу менән йыуып алабыҙ.\nПигмент таптарын бөтөрөү өсөн 2 балғалаҡ йомшаҡ эремсекте иҙәбеҙ, йомортҡа һарыһы ҡушабыҙ, шуға 10 тамсы водород перекисы тамыҙабыҙ. Таҙа биткә яғып, 10 минут тотабыҙ ҙа йылымыс һыу менән йыуып төшөрәбеҙ. Таптар бөткәнсе шулай аҙнаһына 2-3 тапҡыр эшләргә була.\nҺытҡы сыҡмаһын өсөн баланлы битлек. Туҡыма салфетканы баландың һуты менән сылатабыҙ ҙа биткә ҡуябыҙ. 15 – 20 минуттан йыуабыҙ һәм дымландырыусы крем һөртәбеҙ.\nМанный ярмаһынан скраб. 1 балғалаҡ манный ярмаһына 1 балғалаҡ зәйтүн майын һалып бутайбыҙ. Бармаҡтар менән ыуып, биткә, муйынға һөртәбеҙ. 20 минуттан йылы һыу менән йыуабыҙ.\nДымландыра ла, таҙарта ла. 1 ҡалаҡ эремсеккә 1 балғалаҡ һөт, 1 балғалаҡ цитрус емеше һутын ҡушабыҙ, бер семтем ваҡ тоҙ өҫтәйбеҙ ҙә яҡшылап болғатабыҙ. Биткә яғып, 15 минут тотабыҙ, шунан йыуып алабыҙ.\nТаҙартыусы битлек. 1 ҡалаҡ зәңгәр балсыҡты йылан тамыры (шалфей), аҡ сәскә йә йүкә сәскәһе төнәтмәһендә иҙәбеҙ. Ҡаймаҡ ҡуйылығындағы иҙмәне биткә яғып, 7 – 10 минут тотабыҙ. Был арала һөйләшмәй генә ятып тороу хәйерле. Бит тиреһе ҡоро булһа, ярты балғалаҡ үҫемлек майы өҫтәргә кәрәк.


БАШҠОРТСА КИНО ҠАРАЙБЫҘ\n18 Октябрь 2019, 16:15\nНиһайәт, ваҡыт табып “Һеңлекәш” фильмын барып ҡараным. Мостай Кәримдең әҫәрҙәрен бәләкәйҙән уҡып үҫкәс, был повестың кино версияһы нисегерәк булды икән, тигән ҡыҙыҡһыныу тынғы бирмәне. Етмәһә, афишаларҙағы фотолағы балаларҙың һөйкөмлөлөгө үҙенә саҡырып, тартып торғандай ине.\nФильмдың нимә тураһында булыуы һәм нисек барыуын һөйләп тороуҙың кәрәге булмаҫ. Шулай ҙа тап әҫәрҙәгесә генә икән тип тә уйламаһын тамашасы. Кино булараҡ унда өҫтәлмә күренештәр ҙә, “Беҙҙең өйҙөң йәме” менән “Оҙон-оҙаҡ бала саҡ” тың ҡушылып киткән урындары ла бар.\nДөйөм алғанда, кино миңә оҡшаны. Ҡайһы бер башҡорт фильмдарындағы һымаҡ яһалмалыҡ шаһиты булыуҙан уңайһыҙланыу кисереп ултырманым. Баштан уҡ үҙ эсенә алып инеп китте лә, көлдөрөп-илатып, аҙағынаса бер рәхәт тә, ҡыйын да булған көсөргәнештә тотто. Бигерәк тә Йәмилде уйнаған бәләкәс актерҙың ихласлығы, тотоп ҡына тупылдатып һөйөрлөк һөймәлекле һөйәк булыуы арбай. Был баланы һайлап һис яңылышмаған ойоштороусылар. Хатта һөйләшкәндә, ҡапыл ҡарағанда, үҙһүҙләнеп эйәген күтәреп ебәргәндә, аптырап йәки ҡурҡып киткәндә лә ул шундай тәбиғи, балаларса ябай, малайҙарса тупаҫыраҡ. Иптәше Марат та шундай уҡ. Бер ҡатлы, бошмаҫыраҡ, әммә тоғро һәм изгелекле. Уларҙың ҡыланышы, үҙҙәрен тотош-фиғеле “тас башҡортса” тип әйтке килә ошо урында.\nИҫ киткес тәбиғәт кинола. Башҡорт ерҙәренең хозурлығы үҙе бер айырым донъя шикелле булып күренә. Сит тамашасы, сит халыҡтар быны шунда уҡ аңғарыр, моғайын. Башҡорт ауылы, өйҙәре, өй эсендәге йыһаздар ҙа бик яҡын. Ҡул балаҫтары, әрмәктәр, урындыҡтарҙағы, һикеләрҙәге тирүгәләр, һандыҡ өҫтөндәге ҡаралты-яҫтыҡтар, йоҡо урындарын бүлгән шаршауҙар ҡабатланмаҫ милли мөхитте булдырып, күҙгә ташланып ҡына тора. Өләсәй бешергән түңәрәк майикмәк был йортта ысын ауыл башҡорттары йәшәгәнлеген һүҙһеҙ дәлилләй. Бөтөн ошо һөйләгәндәрҙе экранда күреү икенсе төрлө тәьҫирҙәр уята икән ул. Балалар ҙа әленән-әле: “Ҡара, өләсәйҙеке һымаҡ!”—тип тертләп китте. Ошолары менән дә алдырҙы фильм.\nБалалар оҫта уйнаны, тип әйткәйнем инде. Балалар ололарға ҡарағанда күпкә яҡшыраҡ, тәбиғирәк уйнаны, тип тә өҫтәйем. Сөнки, был ысынлап та шулай булды. Оло актерҙар сәхнә телендәрәк һөйләште, һүҙен әйтер алдынан уларҙың йөҙөнә, күҙҙәренә бер яһалмалыҡ һынлана ла, шунан ғына сәхнә интонацияһындағы телмәр килеп сыға. Ә балаларҙа ул юҡ. Улар быға өйрәнмәгән әле. Һәм, әгәр, киноактер булырға теләһәләр, был стилгә бөтөнләй ултырмаһындар ине, тип теләйек. Кино телмәре менән театр телмәре араһында айырма ҙур һәм был, үкенескә ҡаршы, беҙҙең драма актерҙарының уйнауында һиҙелә.\nТағы ла бер нәмә: киноның һөйләш телендә түгел, ә әҙәби телдә, хатта әле, һуңғы йылдарҙа барлыҡҡа килгән ниндәйҙер яһалма әҙәби телдә булыуын аңғарҙым. Балаларға хас булмағанса ауыр һөйләмдәр әйтеп ҡуя бәләкәс актерҙар. Быны, әлбиттә, бөгөнгө, үҙ кимәлдәрендәге туған телдә аралашҡан балаларым аңғарманы. Уларҙың үҙҙәренең дә аралашыуы шул “Хәйерле иртә”, “Мин уйлайым”, “Мин теләйем” кимәлендә бит. Боронғо (бөгөнгө өсөн боронғо инде) башҡорт ауылындағы балаларҙың улай һөйләш-мәгәне көн кеүек асыҡ та, ярай, шулай һөйләшкәс тә яҡшы, тип үткәреп ебәрәбеҙ инде. Был тәңгәлгә мин дә күҙ йоморға риза. Әммә икенсе бер урынында һис кенә лә риза түгелмен. Фильм “Һеңлекәш” тип атала, йәғни үҙеңдән бәләкәй ҡыҙ туғаның тураһында, йәнәһе. Эйе, Мостай Кәримдең әҫәрендә лә Йәмилгә һеңлекәш алып ҡайталар, ҡыҙыҡай унан бәләкәйерәк була. Ә бында фильмдың рекламаһындағы һүрәтенән үк малайҙың бәләкәй, ҡыҙҙың ҙур булыуын аңғарып, “Ни өсөн “һеңлекәш” икән?” тигән уй килгәйне. Кинола ла һеңлеһе булған ҡыҙ бала малайҙан бер башҡа ҙур һәм йәшкә оло икәнлеге лә йәшерерлек түгел. Ни өсөндөр шул ҙур ҡыҙҙы “һеңлекәш” тип ататалар. Балаларымда ла һорау тыуҙы: һеңлекәш ул бәләкәс булмаймы, тинеләр. Булыуын була ла, кинола һайланған ҡыҙыҡай шулай тура килгән дә, башҡорт телендәге туғанлыҡ терминдарын боҙоуҙы артыҡ һанға һуҡмағандар, күрәһең. Ысынында, шундай матур ҡыҙсыҡ, килеп тороп матур уйнай, килештерә, уны алмау ҙа мөмкин булмағандыр. Нисек булғанда ла, был тәңгәлдә кино төшөрөүселәр тел мәсьәләһендәге бындай һорауҙарға түгел, ә актриса ҡыҙыҡайға яраҡлаштырған фильмды. Шул актриса икән—шул актриса, ә унда башҡортса “һеңле” тип әйтеләме “апаймы”, “еңгәме”, “инәйме”барыбер уларға. Әммә башҡортса аңлаған, белгән һәм әсәйҙе—әсәй, апайҙы—апай, ә һеңлене һеңле тип үҫкән миңә, мәҫәлән, барыбер түгел. Бөгөн был фильмды ҡараған йөҙәрләгән бала-сағаға ла барыбер булмаһын ине.\nКинола тағы ла нимәне аңғарҙым (уныһын әҫәрҙә төшөнөп етмәгәнмен икән). Аталары һуғышта үлгән балаларҙың хәлен. Был кисерештәрҙе бигерәк үҙәккә үткәрерлек итеп бирә алды шул кескәй малайҙар. Уларҙың “насар малай” булып һуғышып йөрөгәндәре лә, ыңғай геройҙары ла сытырман булып “атай” исеменә йәбешкән, тындары менән тартып ҡайтарырҙайҙар атайҙарын. Хатта фильм тулыһынса атай культына ғына бағышланған тигәндәй. Һуғыштан бөтә ауыл менән, шул ауыл эсендә һәр бала үҙ атаһын көтә лә, кемдәре уның һәләк булыуын белеп илай, кемеһенеңдер йөрәге ҡатып ҡала, кемелер атайһыҙлыҡтан тәрбиә күрмәй. Һәр бала һәр төрлөсә кисерә был юғалтыуҙы. Оксана ла, Йәмил дә, Марат та, үрге ос малайҙары ла. Һәр береһе үҙ урынында тамашасының күңелен әйләндереп сығарырлыҡ роль башҡара. Афарин, малайҙар!\nДөйөм алғанда кино бик-бик оҡшаны. Хан ҡыҙында ла бер хата була тигәндәй, өҫтә телгә алғандарын да күҙгә элмәҫкә мөмкиндер, тип уйлайым. Күп халыҡтарҙың билдәле фильмдары ла бит яҙылған әҫәрҙәренән ярайһы уҡ айырыла һәм улар өҫтөндә лә әллә ни төрлө бәхәстәр ишетелә. Эшләнгән эш һыртында фекерҙәр ҙә, бәхәстәр ҙә, төрлө ҡараштар ҙа булмай тормаҫ. Шулай уҡ тәнҡит тә урын алырға тейеш. Эш булмаһа ғына һүҙ булмай ул. Ә бында шундай ҙур һәм файҙалы хеҙмәт ята. Һәм был һуңғыһы ла булмаҫ, тигән өмөттә ҡалайыҡ.


Илһөйәрлек инеше » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Сәйәсәт » Илһөйәрлек инеше\nИлһөйәрлек инеше 22.08.2018 // Сәйәсәт\nБөгөн – Рәсәй Федерацияһының Дәүләт флагы көнө\nЭлек-электән дәүләттең формалашыуында әләм мөһим урын тотҡан, төп атрибут булып торған. Уның баһаһы йылдан-йыл арта ғына бара.\nСоветтар Союзы тарҡалғас, 1991 йылдың 22 авгусында үткән РСФСР Юғары Советының ғәҙәттән тыш сессияһында дәүләт флагы тураһында ҡарар ҡабул ителә. Шул көндән, яңы барлыҡҡа килгән дәүләттең символы булараҡ, Мәскәүҙәге Аҡ йорттоң башында аҡ, күк һәм ҡыҙыл төҫтәге әләм елберҙәй башлай. Был тарихи ваҡиғанан һуң, 1994 йылда, ил Президенты “Рәсәй Федерацияһының Дәүләт флагы көнө тураһында”ғы Указға ҡул ҡуя. Һөҙөмтәлә был мөһим дата 22 август тип иғлан ителә.\nҠануниәткә ярашлы, Рәсәйҙең Дәүләт флагы федераль властың, уның башҡарма органдарының биналарында, етәкселәрҙең бүлмәләрендә мотлаҡ булырға, рәсми һәм тантаналы сараларҙа файҙаланылырға тейеш. Ошо уҡ талаптар субъекттарға ла ҡағыла.\nЗакон менән яҡланған Дәүләт флагына кире мөнәсәбәт күрһәткән, тейешле формаһын күҙәтмәйенсә эшләгән, башҡа әләмдәр менән бергә ҡуйыу ҡағиҙәләрен үтәмәгән өсөн яуаплылыҡ ҡаралған.\nИлебеҙҙә дәүләт символдарына иғтибар көсәйә бара. Дәүләт флагы көнөндә илһөйәрлек рухы менән һуғарылған тантаналы һәм мәҙәни саралар ойошторола.\n– Дәүләт символдары күңелдә үҙ илең, Ватаның өсөн ғорурлыҡ тойғоһо уята – шул яғы менән дә ҡәҙерле улар. Мәҫәлән, ярыштарҙа Рәсәй әләмен күтәрһәләр, йөрәк ҡыуаныстан ашҡынып тибә башлай, рух арта. Шулай ҙа, минеңсә, илебеҙҙә Дәүләт флагына иғтибар биреп еткерелмәй кеүек. Күберәк урындарҙа елберҙәп, күңелдә ватансылыҡ, ғорурлыҡ хистәрен арттырып торһон ине ул.


Белем артынан хәүефле юл аша - Bash.News\nБелем артынан хәүефле юл аша\nБелем артынан хәүефле юл аша https://bash.news/news/85030_belem_artynan_xefle_yul_asha\nБүздәк районы Никольское ауылында йәшәүселәр балаларын мәктәпкә ебәреүҙән баш тартыуҙары хаҡында хәбәр иткәйнек инде. Быға төҙөк булмаған юл сәбәпсе булды. Ауыл халҡы мәсьәләне хәл итеүҙе һорап күп тапҡырҙар урындағы властарға мөрәжәғәт иткән. Объект нефть компанияһы ҡарамағында булғас, проблеманы муниципалитет хәл итә алмаған.\nБыйыл ғинуарҙа прокуратура суд ҡарары аша предприятиеға юлды ремонтларға ҡуша. Әммә эш башҡарылмай. Мәсьәләне ата-әсәләрҙең мөрәжәғәте генә хәл итә. Азат Ғәлиуллин дауам итә.\nИртәнге һигеҙенсе ун биш минут. Бүздәк районы Никольское ауылы балаларын тап ошо ваҡытта мәктәп автобусы килеп ала. 18 уҡыусы йөрөп уҡый. Салонға инеү менән һәр береһе теркәү үтә. Бөгөн уҡыусыларҙы мәктәпкә тиклем башланғыс синыф уҡытыусыһы Фәнүзә Сакаева оҙатты.\nФәнүзә Сакаева, башланғыс синыф уҡытыусыһы: “Ҡайыштарын бәйләһендәр, һөйләшмәһендәр, шаярмаһындар. Һаҡлап ултырабыҙ”.\nМәктәп автобусында хәүефһеҙлек талаптары теүәл үтәлә үтәлеүен, ә юлдарҙы әйтеп тораһы ла түгел. Бығаса Никольскоенан Ташлыкүл ауылына етеү ҙур сыҙамлыҡ талап итһә, проблема аҙна-ун көн элек хәл ителде. Ниһайәт, юл ремонтланды.\nЮл ауыл халҡы мөрәжәғәте нбуйынса төҙөкләндерелә. Бер юлы урындағы башҡа проблемалар ҙа хәл ителә.\nВәсилә Ғәзиева, Никольское ауылында йәшәүсе: “Бынан ике аҙна элек юл юҡ ине, урамда ут янмай ине. Ике аҙна эсендә барыһын да эшләнеләр, асфальт түшәнеләр, туҡталыш ҡуйҙылар”.\nТашлыкүл һәм Никольский ауылдарын тоташтырыусы бер саҡрым ярымдай юл нефть компанияһы тарафынан төҙөкләндерелә. Сөнки ул шул предприятие иҫәбендә тора. Ремонт эштәре шулай уҡ ауыл эсендә лә үткән. Бында ҡырсынташ түшәлгән. Әле ике объектта ла эштәр туҡтатылған. Яҙ етеү менән ул ҡабат йәнләнәсәк.\nБашҡортостандан күсеп китеүселәр кәмегән\n15:17, 19 сен\nРеспублика етәксеһе Радий Хәбиров йәмәғәт транпортындағы ҡулаҡсаһыҙ түләү терминалдарын тикшерергә ҡушты\nБашҡортостанда урып-йыйыу эштәре дауам итә\n18:25, 18 сен\n“Айыҡ ауыл” конкурсы сиктәрендә Баймаҡ районы Йылым ауылында картуф байрамы ойошторолдо\n15:18, 18 сен


Сибай төтөнө буйынса күрһәтмәләр бирелде » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Экология » Сибай төтөнө буйынса күрһәтмәләр бирелде\nМәғлүм булыуынса, Сибайҙа Радий Хәбиров Ғәҙәттән тыш хәлдәр буйынса комиссия ултырышын да үткәрҙе. Унда ғәҙәттән тыш хәл эҙемтәһен бөтөрөү буйынса ведомство-ара штаб төҙөлдө. Штаб эшенә Башҡортостандың Ғәҙәттән тыш хәлдәр буйынса дәүләт комитеты рәйесе урынбаҫары Александр Лапухов етәкселек итәсәк.\nУлтырышта Учалы тау-байыҡтырыу комбинатының Сибай филиалы директоры Йәүҙәт Биккинов сығыш яһаны. Уның әйтеүенсә, әле тау эсендә окисланыу процесы башланған, һөҙөмтәлә ҡаланы йәнә төтөн ҡаплаған.\n– Беҙ һелтеле һыу ярҙамында быҫҡып ятҡан усаҡтарҙың 95 процентын һүндерҙек. Ләкин һуңыраҡ һыуҙы туҡтатырға мәжбүр булдыҡ, сөнки уның быуға әйләнеү хәүефе бар ине, – тине ул.\nРадий Хәбиров Биккиновтың докладын ҡабул итмәне һәм уны комбинат етәксеһе Андрей Козицын менән хәлде яйға һалыу ваҡытын асыҡлау өсөн һөйләшергә ебәрҙе. Сибай филиалы етәксеһе билдәләгән срок (1 февраль) Радий Фәрит улын ҡәнәғәтләндермәне.\nТөбәк етәксеһе Сибай ҡалаһы хакимиәте, мэрҙың сайтында һәм сәхифәләрендә, шулай уҡ социаль селтәрҙәге “Сибай, дыши”, “Подслушано Сибай” төркөмдәрендә һауаның бысраныуы тураһында мәғлүмәт бирергә, уны ике сәғәт һайын яңыртып торорға ҡушты.\nҒәҙәттән тыш хәлдәр буйынса дәүләт комитеты етәксеһе Фәрит Ғүмәров ҡалала һулар һауалағы зарарлы матдәләрҙе үлсәүҙең ике сәғәт һайын иртәнге сәғәт 6-нан киске 9-ға тиклем ойошторолоуы, мәғлүмәттең социаль селтәрҙә һәм комитеттың сайтында урынлаштырылыуы тураһында белдерҙе.\nРадий Хәбиров хәл яйға һалынғанса балаларҙы саф һауала йөрөтмәҫкә, ҡалаға бер айға пульмонолог, токсиколог, кардиолог кеүек табиптарҙы ебәрергә ҡушты.\nӘйткәндәй, ултырышта Сибай телевидениеһының февралгә тиклем эшләмәүе асыҡланды. Уларҙың тапшырыуҙар алып барыуға тейешле документтары юҡ икән. Төбәк етәксеһе мәсьәләне кисекмәҫтән хәл итеү бурысын ҡуйҙы.\n– Учалы тау-байыҡтырыу комбинатының ғәмәлдәре ҡәнәғәтләндермәй. Уянығыҙ! Хәл ай буйы дауам итә. Алға китеш юҡ. Предприятиеның, шахталарҙың именлеге түгел, ә меңдәрсә халыҡ йәшәгән ҡала яҙмышы борсой мине, – тип һүҙен йомғаҡланы ул.


Секс Уйындар Өсөн Парлы – Парлы Уйын Өсөн Онлайн Порно\nСекс-парлы уйындар өсөн был-иң яҡшы Интернет-Йоҡо һеҙҙең өсөн Тәмләткес\nӘгәр һеҙ бер пар миллион, уларҙың һәр төндә йоҡо омтыла төҙөкләндерүҙе үҙ енси тормош ниндәйҙер порно, йәғни һезгә кәрәк һәм был мәҡәләне уҡып белегеҙ, был дөрөҫ эшләнә кеүек. Беренсенән, кәрәк түгел һеҙгә порнофильм килеү өсөн атландырырға, йоҡо хәл. Фильм актер идеаль булып күренеү менән, чувак һәм грустная менән цыпочки, уның оло ағзаһы смехотворно. Был һеҙҙең неуверенность һәм ике партнер һеҙ кәйефен боҙмаҫ тыуҙырырға мөмкин., Һеҙ беҙҙең өсөн кәрәк был уйын пар урынына енси коллекцияларында, ул китерелә менән виртуаль персонаждар, уларҙың кем булыуҙарын да күрһәтте ла шундай эффектҡа неуверенность. Әммә башҡа өҫтөнлөктәре күп булһа ла, енси партнер менән үҙ урынына порно һеҙ уйында уйнап ҡарарға булдыҡ. Ххх был коллекцияны махсус уйын булып эшләй, ир-егеткә оҡшарға тейеш кеүек, һәм ҡатын-ҡыҙ. Енестәр араһында айырма ҙур булһа, ҡасан, ниндәй порнофильм беҙ оҡшай. Әммә билдәле бер gnu шулай булғас, нисек ир-ат өсөн хас түгел, ҡатын-ҡыҙ өсөн, уға бер кем дә һүндерелгән., Был идеялар һеҙҙең өсөн уйындар ҡулланырға мөмкин gnu ҡайһы бер еңеллек, улар партнерҙар менән ауыҙ тел һеҙ үҙегеҙ, йәки һеҙ хатта аласыз уларҙы ҡайһы берҙә уҡыу әсбаптары булараҡ файҙаланыу тураһында һөйләп, бергә эшләгән шул тиклем яҡшы.\nКоллекцияһынан, тәҡдим ителгән был сайтта булған беҙ, уйын менән генә бушлай ашатып. Беҙ һеҙгә түләргә мәжбүр итмәгән; бер ниндәй ҙә һорауығыҙ булһа, беҙ иғәнәләре һәм шәхси мәғлүмәтте һеҙ беҙҙең менән һеҙ сайттың церебраль кәрәк буласаҡ. Кәрәк тик беҙ, ике вәғәҙә һеҙҙең өсөн, һеҙҙең балалар ике, ә һеҙ бөтәсәкһегеҙ һәм был уйын булды. Өйрәнәйек!\nЕнси Пар Өсөн Уйын Дөрөҫ, Улар Бергә Уйнарға Ярата\nПорноигра кенә, беҙгә был сайттары булып торған, бөтә кимәлдәге енси йыш була. Булыуға ҡарап, партнерҙар уңай менән һеҙҙән үҙегеҙ ни gnu бүленгән, иң экстремаль уйындар сексуаль ҡайнар һыу порноигра ванильный һеҙ күсенә, бында улар беҙҙә бар.\nБеҙ башланғыс кимәлдә беҙҙең өсөн секс тәҡдим пар ролл-уйын. Уларҙың ҡайһы берҙәре ҡыҙыҡлы тарихы барҙыр, хатта ҡайһы бер шәхестәргә пародия һәм төрлө персонаждар менән төрлө, һәм улар уның оҡшамауы мөмкин, һәм уға. Әгәр һеҙҙең ике анин һөйөүселәр, йәғни һеҙ беҙгә оҡшай коллекция хентай-парлы енси уйын өсөн, һеҙ аласыз наслаждаться секск аниме персонажы менән уларҙы һеҙ яратҡан.\nИкенсе яҡтан, ҡайһы бер уйын ҡуллана аласыз был, өсөн, секск-яҡ күтәреү мәсьәләләренә фекер алышҡанда, һеҙ тейеш, тикшереүҙәр даими буласаҡ. Был маҡсат өсөн ир-ат нимә уйнауы оҡшаны, сөнки бының өсөн беҙҙең канальный секс уйындар, шулай уҡ порноигр өсәүләп, MMF булараҡ, д FFM. Икенсе яҡтан, беҙҙең уйындар уйнатып төймәгә басыгыз ханым тиҙ BBC, рогоносец симулятор шулай уҡ беҙҙең сайтта.\nШул уҡ ваҡытта уйын сексуаль булырга өйрәттегеҙ беҙҙе, һеҙ уларҙы өйрәткәндәр, нисек дөрөҫ, ҡайһы бер һын үтәй. Беҙҙең БДСМ-симулятор, тип өйрәтә һәм улар һеҙҙең менән өйрәнә ала һәм үҙенең ҡолона ярҙам һөҙөмтәле була, уларға тәүге сеанс ҡаршылыҡһыҙ бдсм оҫтаһы. Шулай уҡ беҙҙең буласаҡ уйын тураһында һөйләне, бөтә төр уйындарҙағы кеүек наслаждайся канальный. Шулай уҡ енси һәм ролле уйындар буйынса беҙҙә дәрес була, йәки һеҙ беҙҙән көлгән ролле уйындар үткәрә һәм улар һеҙ ярҙам итә ышандырырлыҡ түгел съеживаться мәжбүр.\nПар Уятыу Өсөн Дөрөҫ Сайты\nҠасан етә эш сайттар, улар тәҡдим итә, беҙ бөтә был уйын, сайтын төҙөү идеяһы ҡуш буйынса навигация тирәләй бара. Иң элек, беҙ белмәгән, үҙ парын күпселек түшәк планшет ала, эш ҡасан етә төкөрә онлайн-порно. Шулай итеп, беҙ күңел, ios уйындар бөтә был дөрөҫ булғанды нисек эшләй коллекция планшет һәм Android. Беҙ шулай ҡайғыртабыҙ тыш, коллекция өсөн яҡшы ойоштороусылар булып, һәр ир-аттар йәки ҡатын-ҡыҙҙар өсөн теги өсөн уйын булды. Һәм беҙ барыһы бушлай тәҡдим итә, һәм иң хәүефһеҙ ысулы дискрет.


Башҡортостандың 10 районында «тәгәрмәсле» магазиндар асыла // Иҡтисад | новости башинформ.рф\nБашҡортостандың 10 районында «тәгәрмәсле» магазиндар асыла\n13:42, 13 декабря 2017 Иҡтисад\nБашҡортостандағы 10 районға алыҫта урынлашҡан һәм халыҡ аҙ йәшәгән тораҡ пункттарҙа сауҙа итеү өсөн тәғәйенләнгән автокибеттәрҙең асҡыстары тапшырылды.\n«Тәгәрмәсле» магазиндар республиканың Архангел, Әлшәй, Баҡалы, Белорет, Бүздәк, Ейәнсура, Ҡалтасы, Ҡариҙел, Күгәрсен һәм Көйөргәҙе райондарына юлланды.\n«Төбәктә күсмә сауҙаны үҫтереү буйынса проект пилот режимында тормошҡа ашырыла, — тип хәбәр итте асҡыстарҙы тапшырыу тантанаһында Башҡортостандың Сауҙа һәм ҡулланыусылар хоҡуғын яҡлау буйынса дәүләт комитеты рәйесе Гүзәл Аҫылова. – Унда тәүгеләрҙән булып сауҙа хеҙмәтләндереүен ойоштороу мәсьәләһе киҫкен торған муниципалиттар ҡатнашты. Проектта ҡатнашыусыларҙы һайлап алғанда әлегә тиклем сауҙа нөктәләре булмаған тораҡ пункттарҙың 60% сикте артыуы төп шарт булып торҙо».\nБүздәк районы хакимиәте башлығы Азат Арыҫланов фекеренсә, автокибеттәр эшләй башлау менән хәл ыңғай яҡҡа үҙгәрер тип көтөлә.\n«Бүздәк районындағы 17 ауылда сауҙа нөктәләре юҡ ине, был — 680 кеше, — тип билдәләне ул. — Был иһә ауыл халҡының йәшәү сифатына бәйле ауырлыҡ тыуҙырҙы, улар кәрәкле тауарҙар артынан район үҙәгенә барырға мәжбүр булды».\nБашҡортостан Сауҙа һәм ҡулланыусылар хоҡуғын яҡлау буйынса дәүләт комитеның матбуғат хеҙмәтенән хәбәр итеүҙәренсә, автокибеттәрҙә халыҡты махсус әҙерләнгән маршрут һәм график буйынса хеҙмәтләндереү ҡаралған. Бының өсөн улар аҙыҡ-түлекте тейешле шарттарҙа һаҡларға мөмкинлек биргән ҡорамалдар менән йыһазландырылған.\nКүсмә сауҙаны үҫтереү буйынса проектты бойомға ашырыуға республика ҡаҙнаһынан 15 миллион һум аҡса бүленгән.\nТеги: сауҙа, автокибеттәр


ДУҪТАР МЕНӘН КѲСЛѲБѲҘ\n11 апрелдән 21 апрелгә тиклем гәзит-журналдарға ташлама менән яҙылыу буйынса ун кѳнлѳк үтте. Ошо ҡыҫҡа ғына арала беҙҙең «Атайсал» гәзитенә яҙылып ѳлгѳргән тоғро дуҫтарыбыҙға рәхмәт әйтәбеҙ.\nШундай дуҫтарыбыҙҙың береһе Сибай Үҙәк ҡала дауаханаһы профкомы рәйесе Б.М.Шәрипов һаулыҡ һаҡлау ѳлкәһенең 20 ветеранына «Атайсал» гәзите яҙҙырып, бүләк яһаны. Беҙ ҙә яуапһыҙ ҡалманыҡ. Йома кѳнѳ почта бүлексәһендә уҙғарылған гәзит-журналдарға яҙылыу кѳнѳндә әүҙемлек күрһәтеүсе дуҫыбыҙға махсус бүләгебеҙ—«Атайсал» гәзитенең логотибы тѳшѳрѳлгән сәғәт тапшырҙыҡ. Ә башҡа уҡыусыларыбыҙға шуны еткерәбеҙ: «Атайсал»ға яҙылыу дауам итә. Гәзитебеҙгә яҙылыу хаҡы—273 һум 60 тин. Бергә булайыҡ!


Парижда – Башҡортостан тураһында » "Йәшлек" гәзите\nГазета "Йәшлек" » Новости » Парижда – Башҡортостан тураһында\nОктябрҙең тәүге көндәрендә Францияның баш ҡалаһы Парижда ЮНЕСКО-ның штаб-фатирында Башҡортостанға арналған бер нисә сара үтәсәк. Осрашыуҙар, кисәләр, концерттар, күргәҙмәләр беҙҙең республиканың ЮНЕСКО менән хеҙмәттәшлегенә 15 йыл тулыуға арнала.\nПрезентацияла республикабыҙ хаҡында бай экспозиция менән танышырға мөмкин буласаҡ. Бында үҙенсәлекле тәбиғи һәйкәлдәр ҙә, күп яҡлы мәҙәни һәм рухи ҡомартҡылар ҙа телгә алына. Бынан тыш, ҡунаҡтар ЮНЕСКО-ның “Башҡорт Уралы” биосфера резерваты, үҙ эсенә Шүлгәнташ мәмерйәһен алған “Урал батыр төйәге” тәбиғи ҡомартҡыһы хаҡында ла етерлек мәғлүмәт алып, сағыу күренештәрҙе тамаша ҡыла аласаҡ.\nЕребеҙҙең йәнә бер тарихи байлығы – “Урал батыр” эпосын был саранан бер нисек тә ситтә ҡалдырып булмай. Ул билдәле донъя эпостары рәтендә йөрөргә хоҡуҡлы. Финдарҙың “Калевала”, немецтарҙың ”Песнь о Нибелунгах”, ҡырғыҙҙарҙың ”Манас”ы кеүек берҙәй боронғо ул башҡорт эпосы.\nБашҡортостан менән таныштырыуҙың төп маҡсаты – республиканың күп яҡлы потенциалын донъяға, киң йәмәғәтселеккә тәҡдим итеү. “Урал батыр төйәге” тәбиғи-мәҙәни номинацияһын ЮНЕСКО-ның донъя мираҫтары исемлегенә индереү тураһында ла һөйләшеү күҙаллана.\nЮНЕСКО майҙансығындағы Башҡортостан көндәренә ойошма ағзаһы булған 195 илдең вәкилдәре килеүе көтөлә.\nСығыу ваҡыты 27-09-2013, 12:04 | Ҡаранылар: 1378\nПАРИЖДА БАШҠОРТОСТАН КҮРҺӘТЕЛӘСӘК\n“Урал батыр” эпосын – донъяның рухи мираҫтары исемлегенә!


«Иман нуры» республика пьесалар конкурсында еңеүсе 300 мең һум аҡса аласаҡ\n28 Октябрь 2011, 14:05\nМәжит Ғафури исемендәге Башҡорт академия драма театры Хәмзә хажи Аҡбарҙың хәйриә фонды менән берлектә «Иман нуры» республика конкурсын үткәреү тураһында иғлан итте.\nӘхлаҡ, изгелек, дуҫлыҡ, матурлыҡ тойғоларын тәрбиәләү, йәмғиәтте социаль һәм рухи проблемаларҙан азат итеү, шулай уҡ Башҡорт драма театры репертуарын байытыу конкурстың төп маҡсаттары булып тора. Бәйге йәш таланттарҙы асыҡларға ярҙам итәсәк, тип иҫәпләй ойоштороусылар.\nКонкурста ҡатнашыусы пьесалар үҙенсәлекле, ҡыҙыҡлы һәм заманса булырға тейеш. Бәйге 30 октябрҙән 2012 йылдың 30 апреленә тиклем дауам итәсәк. 300 мең һум аласаҡ еңеүсе исеме 15 июндә - театрҙың әлеге миҙгелен ябыу көнөндә иғлан ителәсәк, тип хәбәр иттеләр «Башинформ» агентлығына театрҙың матбуғат хеҙмәтенән.


Уны беҙ белмәгән көстәр ылыҡтыра\n18 Ғинуар 2018, 17:47\nРайон гәзите биттәрендә республика кимәлендә, йә булмаһа билдәле бер даирәлә танылған яҡташтарыбыҙ хаҡында йыш ҡына мәҡәләләр баҫтырып торабыҙ. Рауфан Мортазиндың исеме Өфөләге мәсетлеләргә яҡшы таныш.\nЯңы тыуған йыл мәҡәләбеҙҙең геройы өсөн юбилейлы – 60 йыл элек Дыуан-Мәсетле ауылында ир бала донъяға килә. Ата-әсәһе уға Рауфан тип исем ҡуша. Әсәһе Асия Йосоп ҡыҙын уҡытыусы итеп Теләш мәктәбенә ебәргәс, биш балалы ҙур ғаилә бер ни тиклем ваҡыт Теләштә йәшәп ала, шунан яңынан Дыуан-Мәсетлегә ҡайта. Бөтә биш бала ла бына тигән тәрбиә һәм белем ала. Ололары – Әлфиә – уҡытыусы. Родион Мортазин мәктәптә уҡытыусы, ауыл Советы рәйесе булып эшләп алғандан һуң, үҙ эшен асып ебәрә, үҙе үк һәүәҫкәр композитор һәм йырсы ла. Артур МЧС-та эшләй, Гөлфиә – эшҡыуар.\nРауфан Мортазин сәнәғәт һәм гражданлыҡ төҙөлөшө һөнәре буйынса Өфө нефть институтына уҡыр-ға инә. Йүнәлтмә буйынса 2 йыл Белорет урман-сәнәғәт хужалығында, шунан 2 йыл Белорет РОВД-һында, артабан 10 йыл республика МВД-һында, 10 йыл һалым полицияһы идаралығында һәм ярты йыл дәүләт наркоконтроль идаралығында эшләй. Полковник званиеһында пенсияға сыға.\n“Бала саҡта беҙ Теләш ауылында йәшәнек, – тип һөйләй Рауфан Риз-ван улы. – Нисектер бер кис өйҙә өләсәйем менән генә тороп ҡалдым, ул саҡта беҙҙең ауылда электр уты юҡ ине әле, йоҡо килмәй. Ҡапыл бик сағыу яҡты булып китте, көндөҙгөгә ҡарағанда ла яҡтыраҡ булып тойолдо, шуның менән бергә яҡтылыҡ йомшаҡ, бер аҙ тоноғораҡ ине. Мин бик ныҡ аптыраным, сөнки тышта күптән ҡараңғы төшкәйне. Иң ғәжәпләндергәне – күләгә юҡ, әйтерһең дә, яҡтылыҡ бөтөн яҡлап төшә ине! Был яҡтылыҡ: “Һин көн һайын күргән физик нәмәләр әле ысынбарлыҡ түгел. Рухи күҙҙәреңде ас, шул саҡта икенсе – космик ысынбарлыҡты күрерһең һәм тормошҡа ла башҡа күҙҙәр менән ҡараясаҡһың!” – тип аңлатҡандай ине”.\nШулай итеп оҙаҡ йылдар яҡташыбыҙ беҙҙең өсөн ғәҙәти булған әйбер-ҙәргә башҡа күҙҙәр менән баға. Рауфан Мортазин – космоэнергетика магистры, Эмиль Багировтың классик космоэнергетика мәктәбен тамамлаған һәм 2003 йылдан алып бағымсылыҡ менән шөғөлләнә. Космоэнергетика каналдары ярҙамында һауыҡтырырға өйрәтә, Өфөлә космоэнергетик массаж буйынса белгестәр әҙерләй. Уның хеҙмәттәре “Мөғжизәләр ваҡыты. Космоэнергетика һәм сәләмәтлек” китабында тәфсирләп яҙылған.\n“Ғүмерем буйы миңә йә берәмләп, йә йөҙәр кешеләрҙе ҡотҡарырға тура килә. Хәҙер ҙә шуның менән шөғөлләнәм, – ти Рауфан ағай. – Мәҫәлән, 1978 йылда Өфөлә шул тиклем ныҡ һыуыҡ булды. 31 декабрҙә һауа температураһы кинәт 50 градусҡа тиклем төштө. Мин проспект буйлап Черниковкаға, нефть институты ятаҡханаһына, ҡайтып барам. Бер тран-спорт та йөрөмәй ине инде – бөтә трамвай-троллейбустар һәм башҡалар бындай һыуыҡта йөрөүҙән туҡтағайны. Ярай әле ул ваҡытта өйҙәр-ҙең подъездары асыҡ, мин йүгерәм-йүгерәм дә, берәй подъезға кереп йылынып алам, шунан артабан йүгерәм. Дан Бульвары туҡталышына табан йүгергәндә ҡар өҫтөндә ятҡан ир кешене күреп ҡалдым, яҡын килеп ҡараһам – тере, әммә иҫерек. Эргәһендә ятҡан бүреген кейҙереп, тунының яғаһынан алып магазинға ҡәҙәр һөйрәп алып барҙым, унан ҡаршыға сығып килгән ике милиционер-ға тапшырҙым да, үҙем артабан йү- герҙем.\nҺалым полицияһында эшләгән осор-ҙа, СССР тарҡалғандан һуң, республиканы контрафактлы алкоголь менән тултырҙылар, шул арҡала бик күп кеше үлде. Мәҫәлән, беҙҙең һәм күрше ауылда Яңы йыл байрамында бер юлы биш кеше араҡы менән ағыуланып үлде. Кешеләр араҡының ҡайһыһы заводтан сыҡҡан, а ҡай-һыһы ялған икәнен аңламаны – шешәләре лә, этикеткалары ла бер төрлө, хаҡтары ла.\nЭштәрҙең ошондай борсоулы торошон күреп, мин Һалым полицияһы идаралығы етәкселеге аша үҙебеҙҙең республика ликер-араҡы заводтары өсөн һаҡлағыс элементтар менән маркалар әҙерләргә һәм уларҙы шешәләргә йәбештерергә тәҡдим иттем, һәм шулай эшләнде лә. Меңәрләгән кешеләр ялған спиртлы эсемлектәр менән ағыуланыуҙан туҡтаны. Шунан ошондай уҡ маркаларҙы башҡа төбәктәрҙә индерә башланылар һәм өҫтәмә рәүештә федераль акцизлы маркалар индерелде. Алкоголдән ағыу- ланып үлеү, тәбиғи, ҡырҡа кәмей башланы.\nМине элек тә, хәҙер ҙә кешеләр- ҙең мөмкинлектәре һәм һәләттәре, һауығыуҙың эффектлы ысулдары ҡыҙыҡһындырҙы. кешеләрҙең ауырырға, яфаланырға тейешлеген ҡабул итә алмау тойғоһо йәшәне һәр ваҡыт күңелемдә”.\nБөгөн яҡташыбыҙ традицион булмаған медицина менән шөғөлләнә. Уның методикаһы космоэнергетика менән бәйләнгән. Үҙенең билдәле бер пациенттар даирәһе бар, улар, Рауфан Ризван улының һүҙҙәренсә, бер нисә сеанстан һуң һауығып китә. Һәр ваҡыт сәләмәт булыу өсөн үҙ өҫтөңдә бик-бик күп эшләргә кәрәк – беҙҙең уйҙар, хис-тойғолар, ҡылған эштәребеҙ һәр ваҡыт изгелекле булырға тейеш. Яҡташыбыҙҙың кәңәштәренә эйәрәйек һәм тирә-яғыбыҙҙағы донъя ҡабул итеү өсөн ябайыраҡ буласаҡ.\nЗөһрә ҒӘНИЕВА әҙерләне.


Ял көндәрендә төбәктә 22 градусҡаса һалҡынайта // Йәмғиәт | новости башинформ.рф\nЯл көндәрендә төбәктә 22 градусҡаса һалҡынайта\n16:47, 19 февраля 2016 Йәмғиәт\nЯл көндәрендә төбәктә 22 градусҡаса һалҡынайта Фото: автор фотоһы\nӨФӨ, 2016 йыл, 19 февраль. /«Башинформ» мәғлүмәт агентлығы, Ксения Калинина/.\nЯл көндәрендә Башҡортостанда 22 градусҡаса һалҡынайта. Республиканың гидрометеорология һәм тирә-яҡ мөхит мониторингы идаралығы мәғлүмәттәре буйынса, шәмбе, 20 февралдә, төбәктә һауа температураһы төндә -8, -13, урыны менән -20 градус, көндөҙ +1, -4, айырым райондарҙа -9 буласаҡ. Синоптиктар фаразлауынса, талғын ел иҫәсәк, яуым-төшөм көтөлмәй.\nЙәкшәмбе, 21 февралдә, төндә -9, -14, аяҙайтҡанда 22 градусҡа тиклем, көндөҙ -2, -7. Урыны менән бер аҙ ҡар яуыуы һәм еңелсә буран сығыуы ихтимал.


Минең атайым ҡыҙыҡ кеше ул. Уны ололар, сәйер кеше, тип тә ебәрәләр. Беренсенән, атайым эсмәй ҙә, тартмай ҙа. Хәҙерге заманда был да сәйер күренәлер, күрәһең. Икенсенән, ул һунар менән балыҡ ярата.\nМинең атайым ҡыҙыҡ кеше ул. Уны ололар, сәйер кеше, тип тә ебәрәләр. Беренсенән, атайым эсмәй ҙә, тартмай ҙа. Хәҙерге заманда был да сәйер күренәлер, күрәһең. Икенсенән, ул һунар менән балыҡ ярата. Быныһына инде күп кеше аптырай. Имеш, юҡ менән булыша. Ҡыҙыҡлығын атайымдың шунда күрәм: һәр нәмәгә, ваҡиғаға ҡарата уның үҙ фекере бар. Йөҙ кеше хилафыраҡ эшкә ризалыҡ биреп ултырған саҡта ла, атайым бер үҙе тураһын бәреп әйтә лә ҡуя. Шуға ла уны өнәп бөтмәүселәр\nҙә бар. Ундайҙарға иҫе китеп бармай атайҙың. Һәр кем үҙенсә, үҙ мөмкинлегенән сығып йәшәргә тейеш,\nҡыланырға, ҡалыплашырға, ярамһаҡланырға ярамай, ти ул.\nМин дә атай һымаҡ булырға тырышам. Балыҡҡа, мәҫәлән, гел бергә йөрөйбөҙ. 23 февраль көнө ҡыҙыҡ хәл булды. Ватанды һаҡлаусылар көнөнә уңайлап, беҙҙе атайымдың бажаһы Өфөгә ҡунаҡҡа саҡырғайны. Ғәҙәттә, ҡунаҡ-фәләнгә йөрөргә яратмаһа ла, был юлы ул, нисектер, әсәйҙең һүҙен йыҡманы. Тик, бажа менән шамбыға сығырбыҙ, ҡармаҡтарымды һалып алам, тине. Төшөңә инмәһен шуларың, тип көлдө әсәй.\nШамбы төндә йөрөй. Шуға ла өс ир, ике бажа һәм мин, төндә Ағиҙелгә сығып ҡарарға булдыҡ. Атайым, тирә-яҡта дан алған ерәсе булараҡ, шамбыға ла ерә (жерлица) ултыртмаҡсы булды. Ә ерәгә емләргә ваҡ балыҡ кәрәк. Шуға йылғаға яҡтыла сығып, ваҡ балыҡ ҡармаҡларға булдыҡ.\n– Ағиҙелдә балыҡ юҡ икән ул, – тине сыҙамһыҙ бажаһы, бер мәкенән икенсеһенә йүгерә торғас.\nАтай, ғәҙәтенсә, күп һүҙ сығарманы: "Көнө бөгөн түгел, бажа" – тип ҡуйҙы.\nУйлап ҡараһаң, эләгергә тейеш. Ҡармаҡтарға бәләкәй ялтырауыҡтар (мормышка) бәйләнгән. Икебеҙгә лә атай үҙе әтмәләп бирҙе. Оҙонморон ҡарышлауыҡтың (мотыль) яҡшыһын һатып алдыҡ. Атай әйтмешләй, ғинуар менән февралдә балыҡ эләгә һалып бармай. Ә бына шамбы февралдә әүҙем була. Был мәлдә ул ыуылдырыҡ сәсеп бөтә һәм ныҡлап туҡлана башлай.\nКүҙгә күренәме икән тиһәм, ысынлап та, сиртә! Ҡыуаныстан саҡ ҡысҡырып ебәрмәнем. Ҡалҡыуыс тағы дерелдәп ҡуйғас, тарта һалдым. Бер нәмә килә. Бәләкәй, әммә килә. Оп-па, сығарҙым бит тегене! Уны шырт балыҡ тиҙәр. Урыҫсаһы ерш була.\n– Малайың да үҙеңә оҡшаған, сиртте бит танауға! Ну, ҡәйнеш, эләктерҙең балыҡтың еллеһен, – тип һалдыра еҙнәм. Атай ғына өндәшмәне, йылмайып ҡына ҡуйҙы. Шулай ҙа ҡәнәғәтлеге йөҙөнә сыҡҡайны.\nКискә табан шырт балыҡ яҡшы ғына эләгә башланы. Атай ҙа йәнләнеп китте, ауыҙ эсенән генә көй һуҙып ебәрҙе. Тимәк, уның кәйефе бар.\nҠышҡы ерәләрҙе ҡуйырлыҡ утыҙлап балыҡ тотолдо. Эңер алдынан ерә ҡуя башланыҡ. Маңлай фонарҙәре кейеп алдыҡ. Еҙнәм боҙ бырауы менән мәке тишә, атайым уны боҙ менән ҡарҙан таҙартып, 10–15 метр һайын ерәләрҙе урынлаштыра бара. Мин иһә кәрәк-яраҡтар һалынған балыҡ санаһын һөйрәп йөрөтәм. Ерәнең өс йәпле ҡармағына балыҡ үлмәҫлек итеп эләктереп төшөрөлә.\n– Шамбы төптә йөрөй, шуға шырт балыҡты ла һыу төбөнә еткәнсе төшөрөп һалырға кәрәк, – ти атайым. Шулай эшләнек тә. Барлығы егерме ерә ултыртҡас, йөҙ метр самаһы ситкәрәк китеп, туҡылдатҡысҡа (стукалка) шамбы ҡармаҡларға ултырҙыҡ. Ҡармаҡтар шырт ҡойроғо менән емләнде. Туҡылдатҡыс – ололарҙың сәтәкәй бармағындай булған ялтырауыҡ инде ул. Шуның менән һыу төбөн туҡылдатып ултырһаң, шамбы ошо тауышҡа килә, ти атайым.\nКөн һыуыҡ ҡына. Кискеһен тағы ла семеткеләй башланы. Күпме генә туҡылдатһаҡ та, шамбы ҡапманы.\nЕрәләрҙе тикшереп сыҡтыҡ. Унда ла – ноль.\nЕрәләрҙе төнгөлөккә ҡалдырып ҡайтырға килештек, сөнки беҙҙе әсәй менән апай әҙерләгән табын көтә ине.\n– Бажа, иртүк килербеҙ, кеше-фәлән теймәһен быларға, – тине атайым. Һәр нәмәгә еңелсәрәк ҡараған еҙнәм, төндә кем тейһен уларға, таң менән килеп ҡарарбыҙ, тине. Мин дә барам, тинем мин. Атай риза булды.\n– Балыҡсы кешегә бүләк һайлауҙан да еңелерәк нәмә юҡ, – ти әсәйем. Ысынлап та, атайға ул тыуған көнөнә лә, 23 февралгә лә балыҡ кәрәк-яраҡтары алып бирә. Миңә улай булғаны юҡ ине әле. Был юлы әсәй миңә лә бүләккә спиннинг алып бирҙе. Ҡыуаныстың сиге булманы…\nҺөйләшкәнсә, иртүк боҙ өҫтөндә инек. Егерме ерәнең бишәүһе күтәрелгән. Ҡыҙыл флажоктар, әллә ҡайҙан күренеп, йөрәкте дөпөлдәтә. Тәүге ике ҡарамаҡта бер нәмә лә булманы. Нимәнелер оҡшатмай, тип мығырлап ҡуйҙы атай. Өсөнсө ерәнән минең беләк буйы шамбы килеп сыҡты. Күңелдәр күтәрелеп китте. Ағиҙел шамбыһы эрерәк икән, беҙҙең яҡта ундайҙар һирәк. Дүртенсе ерәнең шырты ла юҡ ине.\n– Шамбы, ғәҙәттә, йота ла ҡуя. Былайтҡаны юҡ ул, – тине атай.\nБишенсе ерәнең кәтүгенә уралған еп (леска) тулыһынса тағатылғайны. Бер нәмә эләккәне беленеп тора. Атай, һөйрәй башланы ла, ауыр килә был, тип ҡуйҙы. Бөтәбеҙ ҙә мәкенән мөғжизә көтәбеҙ. Килеп сыҡты ул ағарып – ике килограмм самаһы һылаааа! Вәт, исмаһам, балыҡ! Хатта атай аптыраны. Һыланы үҙ ғүмеремдә тәүгә тотоуым, ти.\n– Аптыраттың һин, бажа. Бындай һыланы тәүгә тотоуым, имеш. Мин һинең турала кешеләргә, минең бажа тотмаған балыҡ юҡтыр ул, тип маҡтанам. Һин килештереп ебәрәһең, – тине еҙнәм.\n– Ысын, бажа, тотҡаным юҡ. Хәйер, йәшерәк саҡта Ерекле һыуһаҡлағысында алабуға ҡармаҡлаған саҡта аңғармаҫтан ике бармаҡ буйлыҡ бер һыла килеп сыҡҡайны, – атайым балыҡты һыйпап ҡуйҙы.\nБер елле һылаға, бер атайға ҡарайым. Атайың балыҡсы булһа шәп икән ул. Юғиһә, һыланы бығаса һүрәттә генә күргәнем бар ине.


Киләһе йыл Рәсәйҙә йөрәк-ҡан тамырҙары ауырыуҙарына ҡаршы көрәш йылы тип иғлан ителеүе ихтимал\nБыл тәҡдимде Владимир Путин Федераль Йыйылышҡа йыллыҡ мөрәжәғәтнамәһендә белдерҙе. Ил башлығы әйтеүенсә, һуңғы йылдарҙа күңелһеҙ күҙаллауҙарға ҡарамаҫтан, Рәсәйҙә демографик үҫеш күҙәтелә. Шулай ҙа медицина хеҙмәтләндереүе сифатын яҡшыртыу мөһим, 2015 йылды ла ошо тармаҡты камиллаштырыуға арнаһаҡ яҡшы булыр, тине ул. Әйткәндәй , мөрәжәғәтнамә менән сығыш яһау ил тарихында 21-се тапҡыр. Путин иһә ун беренсегә мөрәжәғәт итә.\nИл башлығы Федераль йыйылышҡа мөрәжәғәтнамә менән быйыл икенсе тапҡыр сығыш яһай. Тәүгеһе март айында ,Ҡырым Рәсәйгә ҡушылғас, сираттан тыш булды. Был юлы ла Владимир Путин үҙ сығышын ил берҙәмлеге, милләттәр татыулығынан башланы. Ил халҡына дәүләттең киләсәге хәл ителгән һынылышлы мәлдәрҙә ярҙам һәм теләктәшлек белдергәне өсөн рәхмәтен белдерҙе. Рәсәй үҙ мөмкинлектәренә ышана һәм маҡсаттарына ирешә ала. Ҡырымдың Рәсәйгә ҡушылыуы, тарихи берләшеү ошоға асыҡ дәлил, тине Путин. Украиналағы хәлдәргә баһа биреп ил башлығы һәр дәүләт үҙ үҫеш юлына хоҡуҡлы һәм беҙ уға ихтирамлы мөнәсәбәттә тине. Ә инде халыҡтар мәнфәғәтен яҡлау урынына ығы-зығы ойоштороуҙы ике йөҙлөлөк, тип атаны.\nУкраиналағы көрсөктө аныҡ ярҙам күрһәтеп кенә йырып сығыу мөмкин, тип белдерҙе Путин. Әммә күпте вәғәҙә иткән көнбайыш илдәре ҡоро һүҙҙән ары китә алмай. Рәсәй иһә ниндәй генә ғәйепләүҙәр булмаһын, Украинаға ярайһы уҡ ярҙам күрһәтә. Быйыл ғына илгә 33 миллиард доллар күләмендә кредит һәм финанс ярҙам күрһәтелгән. Ә сит илдәр бар булған көсөн Рәсәйгә ҡаршы санкциялар индереүгә йүнәлтә. Ил башлығы был сараларҙың беҙгә генә түгел, башҡа сит илдәргә ,шул уҡ ваҡытта үҙҙәренә үк насар тәьҫир итеүен белдерҙе. Әммә, Рәсәйҙе санкциялар, мәжбүри алымдар ҡулланып теҙләндереү мөмкин түгел, тине ил башлығы. Быны эшләргә маташыусыларға тәүҙә ил тарихын өйрәнеү мотлаҡ. Унда беҙҙең ата-бабаларҙың үҙ ватанын илбаҫарҙарҙан нисек һаҡлауы һәм еңеүе аңлайышлы сағылыш тапҡан. Башҡа дәғүәселәр менән ҡоралланыу ярышында ҡатнашмаясаҡбыҙ, шулай ҙа үҙ хәүефһеҙлегебеҙҙе тулыһынса тәьмин итәсәкбеҙ. Рәсәйҙә лә стандарттан тыш алымдар бар, тпп өҫтәне Владимир Путин.\nНисек кенә булмаһын ил башлығы Европа һәм Америка менән бәйләнештәрҙе өҙмәүен белдерҙе. Рәсәй сит ил инвесторҙары өсөн һәр ваҡыт асыҡ , тине ул. Шул уҡ ваҡытта үҙ етештереүселәребеҙгә лә мөнәсәбәтте яҡшыртыу кәрәклеген әйтте. Киләһе йылға үҫеш йүнәлеше итеп эшҡыуарлыҡты йәйелдереү, бизнес тармағына киң мөмкинлектәр асыуҙы билдәләне. Путин фекеренсә, һәр кеше иҡтисади йәһәттән азат, үҙаллы һәм йүнсел булырға тейеш. Шул саҡта ғына ныҡлы иҡтисад төҙөү мөмкин, тине үҙ мөрәжәғәтендә.\nВладимир Путин үҙ эшен башлаусыларға һалым каникулдары ойоштороу һәм сит илдән үҙ бизнесын ҡайтарыусыларға амнистия буласағын да вәғәҙә итте. Капиталды ситкә сығарыуҙы туҡтатырға һәм ил тарихында ошо .........? тураһындағы битен ябырға кәрәк, тине ул. Социаль өлкәгә туҡталып Президент киләһе йылды йөрәк -ҡан тамырҙары ауырыуҙарына ҡаршы көрәш йылы тип иғлан итеү тәҡдимен индерҙе. Күңелһеҙ күҙаллауҙарға ҡарамаҫтан, илдә демографик хәл яҡшырҙы һәм халыҡ һаны 8 миллионға артты. Киләсәктә медицина хеҙмәтләндереүе сифатын тағы ла яҡшыртыу фарыз, тиелде мөрәжәғәтнамәлә.\nӘ бына мәғариф өлкәһендә аҡсалата ярҙам кәрәклеген белдерҙе. Атап әйткәндә, алдынғы ҡарашлы 5 мең мәктәп уҡыусыһына ай һайын 20 мең күләмендә грант вәғәҙә итте. Илдә 4 миллиондан ашыу урынға белем усаҡтары төҙөү кәрәклеген дә һыҙыҡ өҫтөнә алды. Ғөмүмән , мөрәжәғәтнамә ябай халыҡтың социаль именлеген тәьмин итеүгә ҡоролғайны.\nФедераль Йыйылышҡа мөрәжәғәтнамәһен Президент башлаған һүҙҙәренә ауаздаш белдереүҙәр менән тамамланы. Путин әйтеүенсә, һуңғы аралағы тышҡы иҡтисади һәм сәйәси бәйләнештәр байтаҡ үҙгәрештәр талап итә. Рәсәй халҡы ваҡыт саҡырыуҙарын ҡабул итергә әҙер һәм мотлаҡ еңеп сығасаҡ, тине сығышында ил башлығы.


Өфөнөң Бейек урамында йәшәүселәр араһында ишек алдында матурлыҡ тыуҙырыусылар һирәк\nХеҙмәт ветераны Нина Полякова оло йәштә булыуына ҡарамаҫтан, ҡул ҡаушырып ултырырға яратмай. Туғыҙ ҡатлы йорттоң ишек алдында иртә яҙҙан көҙгә тиклем сәскәләр үҫтерә.\nБелорус милләтенән булған Нина Аркадьевна ошо нигеҙгә күскәнсе илле йыл дауамында шәхси йортта йәшәгән. Күршелә мөһабәт төҙөлөш башланғас, ҡаланың икенсе өлөшөнә күсеп китергә өгөтләйҙәр. Әммә Нина Аркадьевнаның ярты быуаттан ашыу ғүмере үткән ерҙән таныш түгел урынға күсенгеһе килмәй. Дүрт йыл эсендә уларға ниһайәт, бәхет йылмая. Элек йәшәгән ерҙән алыҫ түгел Бейек урамында бөтә уңайлыҡтары булған ҡала фатирын тәҡдим итәләр.\nНина Полякова, сәскә үҫтереүсе: «Ҡала фатирында ла дүрт стенаға бикләнеп, эшһеҙ ултыра алмайым. Миңә нимәлер эшләргә кәрәк. Үҙемдең ике баҡсам булыуына ҡарамаҫтан, йорт алдында сәскәләр үҫтерергә яратам».\nЙорт тирәһенән үтеп йөрөүселәр бындағы матурлыҡты торлаҡ -коммуналь хужалығы булдыра, тип уйлай. Әммә һәр көн иртә сәскәләр менән һөйләшә-серләшә уларҙы тәрбиәләүсе кеше - Нина Полякова икәнен күрше-күлән дә, эргә-тирәлә йәшәүселәр ҙә яҡшы белә\nХаҡлы ялдағы хеҙмәт ветеранының бер бүлмәле фатиры ла йәшеллек менән тулы. Был үҫентеләрҙе Нина Полякова тиҙҙән ергә күсереп ултыртасаҡ. Киләһе яҙға сәскә орлоҡтарын да киптереп өлгөрә. Сәскә яратыусы ханым оҙон ҡыш айҙарында сигеү сигә. Ул сиккән мендәр тыштары, паннолар күҙ яуын ала. Яратҡан шөғөлөнә матди сығымдарҙы ла йәлләмәй. Баҡсасылыҡ тураһында журналдарҙы, һирәк осрай торған сәскә орлоҡтарын почта аша алдыра.\nНина Полякова, сәскә үҫтереүсе: «Күршеләге әхирәтем дә: «Һинең кеүек сәскәләргә мөкиббән бирелгән кеше бик һирәк тип аптырай. Мин ысынлап та, уларҙы яратам бер кемгә лә өҙөргә рөхсәт итмәйем. Уларҙың да бит йәне бар, тип әйтәм».\nНина Полякова хаҡлы ялға киткәнсе гидравлика заводында ҡатмарлы деталдәр эшләгән. Тимерҙе үҙенә буйһондора алған ҡулдарға ошондай матурлыҡты булдырыу бер ни тормай. Бары тик теләк һәм тырышлыҡ ҡына кәрәк.


Рәсәй визаһы талап - донъя сәйәхәт етәкселеге\nРәсәй визаһы талап — донъя сәйәхәт етәкселеге\nИнеү өсөн рәсәй, сит ил паспортын, виза срогы менән ике биттән һуң буш кәмендә алты ай дауамында һәм хәрәкәтенә ысын, бөтә граждандар өсөн мотлаҡ булһа, юғарыла килтерелгән таблицала күрһәтелгән. Граждандар, таблица телгә алыу түгел, илселеккә мөрәжәғәт итеү кәңәш ителә, виза тикшереү өсөн рәсәй өсөн талаптар.\nсәйәхәт тур төркөмөнә ҡараған бөтә документтары булырға тейеш туроператорҙары сара. Өсөн туғандары, дуҫтары, консуллыҡҡа мөрәжәғәт итергә, ғариза биреү тәртибе өсөн деталдәр. Круиз-рәсәйҙәге визаһыҙ йөрөй ала йәки башҡа пассажирҙар лайнеры паром һуң 72 сәғәт дауамында киләһе террористический порт экскурсияға килде: Санкт-Петербург, Калининград, Владивосток, Сочи, Выборг, Корсаков (Сахалин) һәм Новороссийск. Туристарҙы бөтә, ете көндән ашыуға рәсәйҙә йәшәү, виза менән федераль миграция хеҙмәтенә үҙегеҙ теркәлгән тейеш. Был эре ҡунаҡхана күбеһе автомат булып эшләй. Килеүселәр урындағы полиция теркәлгән шәхси килергә тейеш. Профессиональ бизнес өсөн йәшәйбеҙ, йәшәү мөмкин түгел, рәсәй һәм сит ил гражданы теркәлгән бизнес фактик адрес адресы буйынса бирергә тейеш. Килеүселәр, виза талап итә, улар рәсәй менән визаһыҙ документтарҙы ваҡытында теркәп, уларҙың йәшәү уларҙы үткәреү кәңәш ителгән. Шулай уҡ һеҙ тоторға тейеш, үҙ миграция карталарын тултырыу буйынса һеҙ уларҙан паспорт контроле үтеү ваҡытында килә. Килеүселәр тейеш йәки рәсәйҙә йәшәүсе һәр мәғлүмәт өсөн төндә улар йәшәгән транзит раҫлай. Дания короллеге һәм рәсәй граждандарҙан бармаҡ эҙҙәре янына инергә кәрәк. биометрический тоташтырылған.\nГраждандарҙың виза хаҡы бәйле\nБәйле граждандарға срогы, сумма һәм түләнгән виза төрө. Һәр хәлдә ябай биш эш көнө өсөн өҫтәмә мөмкинлек бирә. Һеҙ гражданлығын ҡарап, банк һеҙҙең ғариза бирерҙән алдағы айға өлгәш бирә виза менән килгән өс ҡарамағына тәҡдим ителергә мөмкин. Австралийские, виза һәм американ килеме тураһында белешмә алыу өсөн күберәк кәрәк ЕС һәм канада граждандары. Егерме дүрт сәғәт эсендә сит ил турисы теркәлә өсөн мотлаҡ булып, мәскәүҙә, Санкт-Петербургта, Ҡазанда үткәрелә һәм 2017 йылға тиклемге осор 2017 йылдың июлендә конфедерацияһы кубогы сочи оҙонлоғо ун бер. Отель ҡунаҡтар өсөн теркәлгәндә автоматик рәүештә башҡарыласаҡ. Ҡунаҡ саҡырғанда, йәки башҡа ойошма менән бөтә осраҡта кеше үҙе теркәлергә кәрәк миграция органдары. Ата-әсә бәләкәй балалар сәйәхәттәрҙе бер көнлөк хат үҙе күрһәтергә тейеш, шулай уҡ уның менән бергә ата-әсәнең паспорттары күсермәһен бирергә тейеш була һәм уны сәйәхәттәрҙә виза хоҡуғы бирелә. Бөтә донъя белешмә (ВЭУ) һанлы бренд булып йөрөй портфель эсенән сиктәрендә медиа коламбус ҡулланыла. Туп-тулы етәкселеге буйынса донъяла иң яҡшы туристик йүнәлеше, уның утыҙ йыл иҫәпләнә мираҫ матбуғат, интернет-порталы етә үҙенең 15 йәшлек юбилейын 2014 йыл. Арзан инглиз, немец, француз һәм испан теле, теүәл һәм ентекле мәғлүмәт биреү өсөн тәғәйенләнгән вэу сәйәхәтселәр өсөн, сәйәхәтсе илһамландыра. Уның эсенә барлыҡ аспекттары, ҡала, аэропорт, порт һәм пляж курорт тау саңғыһы сәйәхәт, иҫтәлекле, тарихи ваҡиғалар, яңылыҡтарҙы үҙ эсенә ала һәм шулай уҡ был аҙналыҡ, викторина һәм характеристика. Редакцияға көн һайын глобаль, уникаль кулланыусылар ай һайын бер миллион журналды порталы\nБуйынса Путин Милли Татыулыҡ - Үҙәге Уилсон


Мәскәүҙә юғары уҡыу йорттарының беренсе курс студенттары – Башҡортостан йәштәре осрашты // Йәмғиәт | новости башинформ.рф\nМәскәүҙә юғары уҡыу йорттарының беренсе курс студенттары – Башҡортостан йәштәре осрашты\n15:58, 10 октября 2011 Йәмғиәт\nМәскәүҙә баш ҡаланың юғары уҡыу йорттарына уҡырға ингән Башҡортостан йәштәренең осрашыуы үтте.\nСараны ойоштороусылар – Мәскәүҙә һәм Санкт-Петербургта республика студенттары һәм аспиранттарының ассоциацияһы, «Мәскәү башҡорттары» йәмәғәт ойошмаһы. Осрашыуҙа баш ҡаланың төрлө юғары уҡыу йорттарынан 80-гә яҡын беренсе курс студенттары йыйылды. Уларҙы башҡорттарҙың Мәскәүҙәге йәмәғәт ойошмалары активистары сәләмләне.\nСтуденттарҙың күп һанлы һорауҙарына уларҙың олораҡ яҡташтары яуап бирҙе. Ҙур ҡалала үҙеңде нисек тоторға, ауыр хәлгә осраған ваҡытта ҡайҙа һәм кемгә мөрәжәғәт итергә — был хаҡта үҙҙәренең кәңәштәрен дә бирҙе улар.\nТеги: осрашыуҙар, студенттар, мәскәү, беренсе курс студенттары


1 сентябрь - Белем көнө\nХөрмәтле уҡытыусылар һәм тәрбиәселәр, гимназиябыҙҙың барлыҡ хеҙмәткәрҙәре, мәғариф ветерандары, ҡунаҡтар, ата-әсәләр!\nБөгөн республикабыҙҙың бөтә уҡыу йорттарында, лицей-гимназияларында иң матур тантана – тәүге ҡыңғырау байрамы. Гимназияның администрацияһы һәм үҙемдең исемдән барығыҙҙы ла ошо күркәм байрам менән ҡайнар ҡотлайым.\nМәктәп… Һәр кемдең оло тормош юлы белем усағынан башлана, мәктәп йылдары юйылмаҫ хәтирәләре менән күңелдә ҡабатланмаҫ эҙ ҡалдыра. Быйылғы уҡыу йылы ла һәммәбеҙҙең йөрәгендә ҡәҙерле бер иҫтәлек булып ҡалһын ине. Ең һыҙғанып тырышып уҡыу, әүҙем тормош менән йәшәү, оло маҡсаттар ҡуйып, киләсәккә ҡыйыу атлау, кешелекле, бай рухлы булыу – был заман талабы. «Ҡанаттар осҡанда нығый», ти халҡыбыҙ. Тик ҡыйыу маҡсатлы тырыштар ғына замандың ҡырыҫ елдәренә бирешмәҫ, хәҙерге конкурентлы хеҙмәт баҙары шарттарында үҙ юлын табыр.\nТап шундай белгестәр әҙерләү, хөрмәтле коллегаларым, беҙҙең иңдәргә төшкән изге бурыс. Берҙәм, инициативалы, эшкә ижади ҡараған, бер-береһе өсөн йән атып торған, бер төптән булған профессиональ команда ғына был оло бурысты атҡарып сыға ала. Еңел булмаған, ләкин балалар тауышы менән тулған күңелле лә, дәртле лә эшебеҙҙә сабырлыҡ, таҙалыҡ, ҙур уңыштар, мәртәбәле еңеүҙәр теләйем.\nБылтырғы уҡыу йылын 185 уҡыусы тамамланы, әлеге ваҡытта уларҙың 93% -ты Башҡортостан һәм Рәсәйҙең юғары уҡыу йорттары студенттары.Тимәк, сарыф ителгән ваҡыт, түгелгән көс бушҡа китмәгән. Минең уйлауымса, был беҙҙең өсөн киләһе еңеүҙәргә ныҡлы аҙымдарҙың береһе.\nБилдәле шәхестәре, матур йолалары менән дан алған Рәми Ғарипов исемендәге 1-се Башҡорт республика гимназия-интернаты беҙҙе һәр яҡтан өлгөлө булырға, яңы уңыштарға әйҙәп торорға тейеш.\nӘйҙәгеҙ, үткәндәр, яуланған үрҙәр менән генә ҡәнәғәтләнеп ҡалмайыҡ, бер туҡтауһыҙ эҙләнеп, янып йәшәйек. Барығыҙға ла аҡ юл теләйем!\nГимназия директоры вазифаһын башҡарыусы\nЛюция Тәлғәт ҡыҙы Хәмитова


Башҡортостанда почта хеҙмәте барлыҡҡа килеүе хаҡында\nБашҡортостанда почта хеҙмәте ҡасан барлыҡҡа килгән. Был темаға "Башҡортостан" энциклопедияһында бик аҙ мәғлүмәт бирелгән: "Өфө өйәҙендә даими почта хеҙмәтләндереүе 1735 йылда булдырылған". Шуға күрә беҙ филателист - крайҙы өйрәнеүсе Рувим Эпштейндың үҙ ваҡытында "Геолог Башкирии" гә зитендә баҫылған мәҡәләһен тәҡдим итәбеҙ.\n"Өфөгә нигеҙ һалынғандан алып, 1574 йылда хөкүмәт хаттары өсөн тәғәйенләнгән почта булдырыла. Был почта буйынса шәхси хат ебәреүселәргә штраф һалыу янай. Хөкүмәт хаттарын ебәреү һәм алыуға Ҡаҙна йорто (Казенная изба) етәкселек итә. Дәүләт\nучреждениеларының реформаһынан һуң был функцияны\nбашҡарыу штатс - контораға йөкмәтелә. Хаттар курьерҙар аша\nоҙатыла, был ролде стрелецтар, подъячийҙар, тупсылар, һуңынан штатс - конторала тороусы офицерҙар башҡара.\nБашҡортостанда "һәр кем үҙе теләгән урынына хат һала алырлыҡ" почта хеҙмәте Өфөгә Ырымбурҙан Башҡортостандың тәбиғи байлыҡтарын картографиялау, тикшереү, өйрәнеү һәм һүрәтләү үткәрергә тейешле экспедиция килеүенә бәйле. Был ваҡиға беҙҙең крайҙың сауҙа - сәнәғәт һәм мәҙәниәт үҫеше өсө н бик ҙур әһәмиәткә эйә була.\nЫрымбур экспедицияһын Сенаттың обер - секретары, Михаил Васильевич Ломоносовтың замандашы, Петр Беренсенең күрһәтмәләрен теүәл үтәүсе Иван Кириллович Кирилов ойоштора. 1734 йылда Кирилов "1734 йылдың 1 майында юғары ре золюция менән раҫланған" проектын Сенатҡа тәҡдим итә.\nЮғары резолюция "Өҫтә әйтелгән эштәрҙе башҡарыу өсөн обер -\nсекретарь Иван Кириловты билдәләргә, уның менән бергә мырҙа Алексей Тевкелев та бара, уларҙы тиҙ арала оҙатырға һә м тулы инструкция бирергә" тип билдәләй.\nИнструкция 41 бүлектән тора. Һуңғыһында "... башҡарылған эштәр хаҡында рапорт бирергә, бының өсөн Өфө йәки уға яҡын\nбашҡа урын аша почта хеҙмәте булдырырға" ҡушыла. Инструкция һәм башҡа акттарҙы алғандан һуң, 15 июндә Кирилов\nменән Тевкелев юлға сыға.\nӨфөгә Кирилов 1734 йылдың 10 ноябрендә килә. Өфө ул ваҡытта Ҡазан губернаһы составында Өфө провинцияһының административ үҙәге һәм крайҙың иҡтисади үҙәге була. Уның биләгән географик урыны буйынса Себерҙән Рәсәйгә иң ҡыҫҡа\nюл Өфө аша үтә, ул сауҙәгәрҙәрҙәр һәм илдең үҙәк райондары,\nшулай уҡ уның көньяҡ - көнсығыш сиктәре ( ҡалмыҡ һәм ҡаҙаҡ далалары) араһында иҡтисади бәйләнеште билдәләй. Бынан тыш Б ашҡортостандың төрлө урындарынан килтерелгән ҡиммәтле тире һәм бал, дәүләттең Миәс ятҡылыҡтарында табылған алтын өсөн күсеү пункты булып та хеҙмәт итә. "Рапорттар тиҙ арала Петербургҡа барып етһен өсөн" Кириловҡа\nтиҙ арала почта урынын билдәләргә кәрәк була. Сенатҡа\nКирилов почтаны Өфөлә булдырыуҙың отошлолоғо хаҡында хәбәр итә, "сөнки ул Ҡазан аша Мәскәүгә иң ҡыҫҡа генераль\nюлда урынлашҡан. Әлеге ваҡытта уҡ Башҡортостанда алтын табыла, баҡыр иретелә, ә башҡорттар баҡыр һәм тимер ятҡылыҡтарының ҡайҙа урынлашыуын белә. Соль - Илецкиҙан тоҙҙо Өфө аша Ағиҙел, Кама һәм Волга йылғалары буйлап Түбәнге Новгородҡа ташырға мөмкин. Башҡорт аттары ла бик күп , улар бейек булмаһа ла дөйә кеүек көслө һәм сыҙамлы, уларҙы\nӨфө аша армияны комплектлауға оҙатырға мөмкин".\nКириловтың дәлилдәре ҡабул ителә. 1735 йылдың 20 апрелендә\nСенат указы менән "Кириловтың экспедицияһы һәм башҡа ихтыяждар өсөн" почта булдырыла.\nБоронғо ваҡытта юлдарҙа ял итеү һәм аттарҙы алмаштырыу урыны булдырыу почта өсөн мотлаҡ шарт булып тора. Рәсәйҙә әле феодаль тарҡаулыҡ осоронда уҡ улар - "ямдар" - 30 - 40 саҡрым һайын булдырыла. Был пункттарҙы тирә - яҡта йәшәүсе\nхалыҡ билдәле һанда аттар, арба - саналар, мал аҙығы менән тәьмин итергә тейеш була".


8 Февраль 2019, 16:01\nБеҙ ҙә конкурста ҡатнашырға булдыҡ. Синыф етәксебеҙ Айгөл Рәшит ҡыҙы Яруллина менән ауылыбыҙҙың тарихына бәйле мәғлүмәттәр, легендалар йыйҙыҡ. Бер нисәүһен һеҙгә лә тәҡдим итәбеҙ.\nМәхмүт ауылы тарихы. 1773 – 1775 йылдарҙағы Крәҫтиәндәр ихтилалы баҫтырылғас, батша власы аяуһыҙ рәүештә унда ҡатнашыусыларҙы эҙәрлекләй башлай. Ерле халыҡ ҡасып, тау-таш, урманлы ергә күсенә. Ошо ваҡытта хәҙерге Ғәбдөк ауылынан бер хәлле ғаилә Иҙел башына юллана. Яҙ көнө Мәхмүт ауылы эргәһендәрәк урынға – йәмле Әүнәр йылғаһы буйына килеп төпләнә. Әлеге көндә был ер Иҫке Ҡышлау тип йөрөтөлә. Ул Хәмиҙә тауы итәгендә урынлашҡан. Бер ҡыш ҡышлағас, ғаилә башлығы кире ҡайта, ә икенсе йылы яҙға ике улы менән тағы ла ошо яҡтарға юллана. Бер улының исеме Мәхмүт була. Уныһы атаһы төйәкләгән ерҙе яратмай, ишле малын түбәнән аҫҡа – Ағиҙел йылғаһында һуғарырға өйрәтә. Ә үҙҙәре Боҫҡон ҡойоһонан һыу ала. Шулай тип аталыуының сере – был ҡойоноң боҫоп ҡына (йәшенеп) ағыуында. Мәхмүттең йәшәгән төйәге Мәхмүт тип атала, ләкин ауыл ул һайлаған урында урынлашмаған, ә халыҡ әҙерәк түбәнгә, Иҙел буйынараҡ, төйәкләнгән. Сөнки Боҫҡон ҡойоһо ҡороған. («Урал» гәзите, №10, 2013 йыл, Вәсилә Әбдрәхимова мәҡәләһенән алынды.)\nӘйткәндәй, Ғайса Хөсәйеновтың «Ҡанлы илле биш» исемле романында ла Мәхмүт олатай тураһында яҙылған.\nЭлегерәк Мәхмүт ауылында бер бай йәшәгән. Ул ярлы ғына кешенең ҡыҙын оҡшатып, кәләш итеп алырға уйлаған. Был һылыуҡайҙың исеме Хәмиҙә булған. Ҡыҙҙың байға кейәүгә сыҡҡыһы килмәгән. Ул ярлы ғаиләнән булған егетте яратҡан. Улар өйләнешергә һүҙ ҡуйышҡан. Бай быны белһә лә, ҡыҙҙы һоратырға булған, ти. Ошо хәбәрҙе ишетеү менән Хәмиҙә урманға ҡасҡан. Ул аҙашып, Мәхмүт ауылы эргәһендәге тауға барып сыҡҡан.\nИкенсе көн ауыл халҡы ҡыҙҙы эҙләргә тотонған. Тапҡандар. Ҡараһалар, тау башында сүкәйеп кенә ултырып, туңып үлгән икән. Шунан бирле был урынды Хәмиҙә тауы тип йөрөтә башлағандар.\nМатур йәй көнө Хәмиҙә исемле бер ҡыҙ яңғыҙы ғына еләк йыйырға тип тауға киткән. Ләкин уны бәлә көтөп торған. Онотолоп еләк йыйып йөрөп, янына айыу килеп сыҡҡанын да аңғармаған. Януарҙың үкереүен ишеткәс, ҡото осоп, тырызын ташлап, йүгерә башлаған. Ләкин айыуҙан ҡасып ҡотола алмай, һәләк булған. Шунан инде был тауҙы халыҡ ҡыҙҙың исеме менән бәйләп, Хәмиҙә тауы тип атаған икән.\nЭлегерәк бик йыуаш, һылыу ғына Хәмиҙә исемле ҡатын йәшәгән. Үҙен ауылдаштары күркәм холҡо өсөн ныҡ яратҡан.\nҠыштың бер һыуыҡ көнөндә ул утын әҙерләргә тип урманға киткән. Ҡапыл көслө буран сыҡҡан. Хәмиҙә атлауын дауам иткән. Бара торғас, аҙаша, тауға барып сыға. Бер ҡайын төбөнә ултырып, хәл алып, буран үткәнен көтөргә уйлай. Был көндө, үс иткәндәй, ыжғыр буран оҙаҡ туҡтамаған. Арыған, өшөгән Хәмиҙә йоҡлап киткән. Шул йоҡлауынан уянмаған, мәңгелеккә күҙен йомған.\nАуылдаштары был күркәм холоҡло ҡатын исемен шул тауға бирә.\nӘһел осҡан яры\nБыл текә генә Ағиҙел йылғаһының ярын «Әһел осҡан яры» тип йөрөтәләр. Мәхмүттән Һөйөндөккә барған юл ситендә ул.\nӘһел исемле кеше (Мәхмүт ауылында йәшәгән) ҡышын ат менән күрше ауылға юлға сыҡҡан. Бара торғас, көслө буран ҡоторған. Толопҡа төрөнөп ултырып, Әһел йоҡлап киткән. Аты юлдан яҙып, йылға ярынан ҡолап төшә. Шул ваҡыттан алып был текә ярға халыҡ Әһел осҡан яры тип исем бирә.\nБер саҡ ошо яҡтағы һунарсылар күмәкләп һунарға сыға. Эттәрен өйҙә ҡалдырып китергә һөйләшәләр. «Беҙ үҙебеҙ уларһыҙ ҙа яҡшы һунарсылайбыҙ», – тигәндәр. Ләкин эттәр хужаларының урманға йыйыныуын һиҙеп, алдан сабып сығып киткән. Һунарсылар бер батҡылға барып юлыҡҡан, аттары менән был урындан сыға алмай, эй, ыҙаланғандар. Ә эттәр, алдан сабып сығып, ҡоро ерҙә хужаларын көткән була.\nҺунарсылар, ыҙа сигә-сигә, батҡылдан саҡ ҡотолған. Уларға эттәре көлөп-мыҫҡыллап ҡараған кеүек тойолған. Шунан башлап һунарға эттәрен ҡалдырмай сыҡҡандар, сөнки тоғро юлдаш икәндәрен аңлағандар.\nӘ был ваҡиға булған батҡылды Эткүлкин («Эт көлкөһө») тип йөрөтә башлағандар.\n(Бөйөк Ватан һуғышы ветераны Барый Вәлиуллин олатайҙан 1992 йылда яҙып алынған.)\nМәхмүт ауылынан һигеҙ километр алыҫлыҡта бер ялан бар. Элегерәк унда ҡайҙандыр һары бейә килеп сыҡҡан. Төҫөнә ҡыҙығып, күп кенә кеше үҙен тотоп ҡарарға була. Ләкин береһе лә булдыра алмай.\nШул ваҡыттан алып был урынды Һарыбейә яланы тип йөрөтәләр.\nСанька үлгән ер\nСанька исемле бер кешенең Мәхмүттә лавкаһы( магазин) булған. Ул үҙе күрше Николаевка ауылынан йөрөп эшләгән икән.\nШулай бер көндө, өйөнә ҡайтып барғанда, юлда бер кешене күреп ҡала. Санька ипләп кенә тирә-яғына күҙ һалһа, берәү түгел, ә биш-алты кеше ағастар араһында йәшенеп ятҡанын күрә. Ул юлбаҫарҙар үҙен һағалауын аңлай һәм сумкаһындағы аҡсаһын тирә-яҡҡа һибә. Тегеләр һатыусыны туҡмап үлтерә, ә байлығын йыйып алалар ҙа ҡасалар. Ул һәләк булған ерҙе Санька үлгән ер тип атайҙар.\nБыл урын Мәхмүт һәм Николаевка ауылдары араһында.\n(Маһира өләсәйенән ейәне Рузил Камалетдинов яҙып алған.)\nIV СИНЫФ УҠЫУСЫЛАРЫ.\nБелорет районы, Мәхмүт ауылы.


- Бына ҡарағыҙ, - Урал Дамир улы, һуғыш ваҡытында һалдаттарға нисек һөжүм итергә өйрәткән генерал һымаҡ, картаға күрһәтә, - Яҡшымбәттә мал күп, сабынлыҡ ерҙәре аҙ, Керәүлелә лә шулай, Морапталда ла\nБыйылғы йылдың 5 айы һөҙөмтәләре буйынса, ауыл хужалығының аҙыҡ етештереү индексы 100% булды. Шулай ҙа беренсе кварталда ҡайһы бер хужалыҡтарҙа производство күләме кәмене.\nӘлеге иҡтисади һәм климат-тәбиғәт шарттарын иҫәпкә алып, бөтөн көстө ауыл хужалығының етештереү күләмен кәметеүгә юл ҡуймаҫҡа йүнәлтәбеҙ. Төп һүҙ: мал һанын кәметергә ярамай. Республиканың аграр хужалыҡтарын, шәхси кешеләрҙе мал аҙығы әҙерләүгә ныҡлы иғтибар бүлергә саҡырам. Ауыл хужалығы министрлығы барыһына ла ҡулдан килгән ярҙамды күрһәтәсәк.\nБашҡортостан Хөкүмәте премьер-министры урынбаҫары, Ауыл хужалығы министры И. Фазрахманов.\nЙыл да була бындай мөрәжәғәт. Ауыл кешеһенең ҡарап торған - һыйыр, барлыҡ йәй миҙгеле ул асыҡмаһын тип үтә - бесән сабыла. Республика хөкүмәтенең мал аҙығы әҙерләүгә бүлгән иғтибары аңлашыла, ауыл йәшәйме-юҡмы икәнен күрһәтеүсе бер күрһәткес тә ул һыйырҙар һаны. Быйыл, емтәһә, ҡоролоҡ алҡымдан алды - бесән юҡ тип, һәүкәштәрҙе бысаҡлап ташламаһындар тағы.\nКөйөргәҙе районы башлығының ауыл хужалығы буйынса урынбаҫары Урал Ибраһимовтың да әле ятһа ла, торһа ла, башында бер уй - бесән.\n- Бына ҡарағыҙ, - Урал Дамир улы, һуғыш ваҡытында һалдаттарға нисек һөжүм итергә өйрәткән генерал һымаҡ, картаға күрһәтә, - Яҡшымбәттә мал күп, сабынлыҡ ерҙәре аҙ, Керәүлелә лә шулай, Морапталда ла. Шул уҡ ваҡытта, районда бесән күп ул. Көҙөн күренә: кемдер һалам да таба алмай йөрөй, ә байтаҡ ерҙәр, үләне сабылмай, әрәм ҡалған. Ошо хәлде иҫәпкә алып, хужалыҡтарға буш ятҡан сабынлыҡтарҙы бүлеп бирҙек - бына был яҡтар - Искраға, быныһы - Керәүлегә, быныһы - Кировҡа. Бесәнде ташыуы йырағыраҡ була инде, быныһы ғына әллә ни түгел, элек, ҡоролоҡ мәлендә, Прибалтиканан да һалам алып ҡайтҡандар.\n...Үлән һирәк, йоҡа тип хафаланыу бушҡа булыр һымаҡ, мал һаны башҡа ерҙә кәмеһә лә, беҙҙә кәмемәҫ, тип ышанаһы килә. Министр бик хафаланмаһын.


Республика Президенты «Башҡортостан» ҡошсолоҡ фабрикаһының мөмкинлектәрен баһаланы // Сәйәсәт | новости башинформ.рф\nРеспублика Президенты «Башҡортостан» ҡошсолоҡ фабрикаһының мөмкинлектәрен баһаланы\n15:11, 5 августа 2013 Сәйәсәт\nДүшәмбе, 5 августа, Өфө районы буйлап эш сәфәре барышында республика Президенты Рөстәм Хәмитов «Башҡортостан» ҡошсолоҡ фабрикаһында булды, йомортҡаны сорттарға айырыу буйынса донъялағы иң ҡеүәтле машинаны ҡараны.\nСорттарға айырыу машинаһының составында — биш линия. Ул 2013 йылдың майында файҙаланыуға тапшырылған. Тәүлегенә машина 1,4 миллион йомортҡаны сорттарға айыра ала. Ағымдағы йылдың аҙағында предприятие бәләкәйерәк шундай уҡ машинаны сафҡа индерергә планлаштыра.\nРөстәм Хәмитовҡа предприятиеның минераль ашламалар етештереү буйынса пландары тураһында һөйләнеләр.\n«Башҡортостан» ҡошсолоҡ фабрикаһы Урал-Волга буйы агросәнәғәт төркөмө составына инә. Фабрика 1976 йылда төҙөлә башлаған, 1979 йылдың февралендә ул файҙаланыуға тапшырылған. Ҡошсолоҡ фабрикаһы эргәһендә Авдон ауылы төҙөлгән. Предприятие эшмәкәрлегенең төп йүнәлеше – йомортҡа етештереү. Көн һайын бында – 1,25 миллион дана, йылына 450 миллион дананан ашыу йомортҡа етештерелә. Продукцияның яңы төрҙәре үҙләштерелгән. Шулай уҡ бында йыл һайын ике мең тоннанан ашыу ҡош ите етештерелә.\nТеги: бр президентының эш сәфәрҙәре,«башҡортостан» ҡошсолоҡ фабрикаһы


Лагерҙар быйыл нисек эшләр\n17 Март 2021, 12:18\nӨфө мэрияһында быйыл йәй ҡала ситендәге һәм мәктәп янындағы балалар лагерҙарының нисек эшләйәсәге тураһында һөйләнеләр.\nҠала хакимиәте башлығы урынбаҫары Алина Сөләймәнова һүҙҙәренсә, быйыл Өфө биләмәһендә 271 балалар ялы һәм һауыҡтырыу ойошмаһы, 248 балалар уйын майҙансығы эшләй. Улар күҙәтеү органдары талаптарына ярашлы ғына асыла.\nЙәмғеһе 76 меңдән ашыу баланы йәйге ялға һәм мәшғүллеккә йәлеп итеү планлаштырыла. Төп бурыстарҙың береһе – эпидемиологик хәлде иҫәпкә алып, йәйге һауыҡтырыу кампанияһын хәүефһеҙ үткәреү, тип билдәләне Алина Сөләймәнова.\nСанитар-эпидемиологик сараларға ярашлы, смена ваҡытында лагерь хеҙмәткәрҙәре бер ҡайҙа ла сыҡмай. Балаларҙың сменаға инеү-сығыуы бер үк ваҡытта башҡарылырға тейеш.\nБыйыл йәй ҡала ситендәге 15 лагерҙа 8 520 баланы һауыҡтырыу күҙаллана. Ете муниципаль лагерҙа ауыр тормош хәлендә ҡалған ғаиләләрҙә тәрбиәләнгән 417 бала өсөн бюджет сменаһы планлаштырыла.\nЙәй еткәс, 1 июндән, 123 мәктәптә 131 көндөҙгө үҙәк һәм 8 өҫтәмә белем биреү учреждениеһы үҙ эшен башлай. Уларҙа 13 меңдән ашыу уҡыусы һаулығын нығытырға тейеш.\nЙәйгеһен Өфөлә «Ҡалала йәй» социаль проекты башлана. Үҫмерҙәр клубтарында, ихата майҙансыҡтарында, парктарҙа балалар менән уйындар, оҫталыҡ дәрестәре ойошторола.\nБыйыл балаларҙың йәйге ялына бөтәһе 373 миллион һумдан ашыу йүнәлтелә, 317 миллион һумдан күберәге – республика бюджетынан субвенция, 57 миллион һум самаһы – Өфө бюджетынан. Йәйге һауыҡтырыу кампанияһына әҙерлек барышында биналар төҙөкләндерелә, лагерҙар өсөн ҡорамал һатып алына.\nӨфө хакимиәтендә йәйге ялды ойоштороу мәсьәләләре буйынса «ҡыҙыу бәйләнеш» эшләй: 8(347) 279-12-76.


Баймаҡ егете Илнур Шаһморатов ярты йыллыҡ сәйәхәттән ҡайтҡан\nЯҡташыбыҙ эшһеҙ ҡалғандан һуң, донъя гиҙергә сығып китә. Ярты йыл эсендә ете илде күрә. Малайзия, Ҡытай, Вьетнам, Лаос, Тайланд, Индонезия илдәре аша үтеп, әле ул Яңы йылды Башҡортостанда ҡаршыларға ҡайтҡан.\nЕгет автостоп менән хәрәкәт итә. Ҡунаҡсыл кешеләр уны өйҙәренә ҡунырға алып ҡайта. Ашау өсөн бер- ике сәғәткә булһа ла эшкә ялланып, аҡса таба. Төрлө милләт кешеләренә башҡортса йырҙар йырлап ишеттерә, ҡумыҙҙа ла уйнап күрһәтә. Сәйәхәтенең һәр көнөн тиерлек интернет селтәрендәге махсус төркөмөнә теркәй бара. Илнур киләсәктә лә донъя буйлап сәфәрен дауам итмәксе.


Төбәктә Ғәҙәттән тыш хәлдәр министрлығы юлдарға томан төшөүе хаҡында иҫкәртә // Хәл-ваҡиғалар | новости башинформ.рф\nТөбәктә Ғәҙәттән тыш хәлдәр министрлығы юлдарға томан төшөүе хаҡында иҫкәртә\n17:28, 5 сентября 2016 Хәл-ваҡиғалар\nТөбәктә Ғәҙәттән тыш хәлдәр министрлығы юлдарға томан төшөүе хаҡында иҫкәртә Фото: Олег Яровиков\nӨФӨ, 2016 йыл, 5 сентябрь. /«Башинформ» мәғлүмәт агентлығы, Ксения Калинина/.\nБашҡортостанда Ғәҙәттән тыш хәлдәр министрлығы юлдарҙа томан төшөүе хаҡында иҫкәртә. Ведомство билдәләүенсә, 6 сентябрҙә көндөң аяҙлы-болотло булыуы көтөлә. Республикала урыны менән ямғыр яуасаҡ, айырым райондарҙа йәшен йәшнәйәсәк. Ҡайһы бер райондарҙа иртәле-кисле юлдарға томан төшөүе күҙаллана. Ел көнбайыштан секундына 7-12 метр тиҙлектә иҫә, көндөҙ көсәйеүсән.\nҺауа температураһы төндә +6,+11 градус, таулы райондарҙа +2, көндөҙ 15-20 градус йылы буласаҡ.\nТеги: ғәҙәттән тыш хәлдәр министрлығы,һауа торошо


Йәнә сыңланы “Сулпылар” » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Тубырсыҡ » Йәнә сыңланы “Сулпылар”\nЙәнә сыңланы “Сулпылар” 16.12.2015 // Тубырсыҡ\nБигерәк тиҙ үтә шул ваҡыт. Быйылғы “Сулпылар” конкурсы яңы ғына иғлан ителгәйне кеүек. “Һә” тигәнсә бәйгегә йомғаҡ яһар мәл дә килеп еткән.\nМәғлүм булыуынса, быйыл конкурсанттар Интернет аша һайлап алынды. Ҡатнашырға теләгәндәр иһә шул ҡәҙәр күп ине. Республикабыҙҙан ғына түгел, күрше өлкәләрҙән дә балалар һынау майҙанына ҡыйыу атлап сыҡты. Уларҙың араһынан 67-һе һайлап алынып, беренсе турға саҡырылды. Ҡатмарлы имтихан көтә ине бәйгеселәрҙе.\nИң-иңдәр араһынан 24 балаға икенсе турға үтеү бәхете йылмайҙы. Улар баш ҡалаға килеп, актер оҫталығы, вокал буйынса дәрес алды, йәрәбә буйынса эләккән йырҙы башҡарҙы. Жюри ағзаларына һәләтлеләр араһынан иң шәп 12 баланы һайлап алырға тигән ауыр бурыс йөкмәтелде.\nҺәм бына финалға үткәндәр: Сибай ҡалаһынан Арыҫлан Күсәмешев, Уралиә Кинйәбулатова, Илнара Хәсәнова, Баймаҡтан Розалия Аҫылғужина, Ғәзим Зәйнуллин, Ҡырмыҫҡалынан Илүзә Абдрафиҡова, Учалынан Айҙар Исхаҡов менән Наҙгөл Ғәйфуллина, Илештән Айбулат Ғиләжетдинов, Өфөнән Латифа Бикмәтова, Туймазынан Марсель Хәбибуллин һәм Бөрйәндән Әҙилә Ишмөхәмәтова. Йәш “йондоҙ”ҙар өсөнсө турҙа билдәле сәхнә оҫталары менән берлектә сығыш яһаны, унан гала-концертҡа, бүләкләү тантанаһына саҡырылды.\n...Түрҙә – шыршы. Байрамды алып барыусылар ҡупшыҡайҙы быйылғы бәйге еңеүселәренең яратҡан китаптары менән биҙәмәксе. “Бәй, мин уларҙы йырлай ғына икән тиһәм... Китап та уҡыйҙармы ни?” – тип аптырап ҡала алып барыусы малай. Эйе, йырға ла маһир, уҡыуға ла зирәк беҙҙең еңеүселәр. Әҙәбиәт йылында “Сулпылар” сыңына үҙ моңон өҫтәгән кеше тап шундай булырға тейештер ҙә.\nАвтор: Г. ИРХАНОВА.


Ауырғазынан Стәрлетамаҡ районына илткән юл участкаһы төҙөкләндерелгәндән һуң ниһайәт файҙаланыуға тапшырылды. Капиталь ремонт һигеҙ саҡрымлыҡ арала башҡарылған. Тәүгеләрҙән булып яны асфальт ҡатламының ныҡлығын йөк машиналары һынаны. Күккә осоролған төрлө төҫтәге шарҙар иһә - юл төҙөүселәрҙең шатлыҡ билдәһе, тырышлыҡ һөҙөмтәһе.\nПодрядсы ойошма был участкала башҡарылған ремонт эштәренә дүрт йыллыҡ гарантия биргән. Дәүләт-шәхси партнерлыҡ шарттары буйынса юлдың артабан файҙаланыуы өсөн дә тап улар яуаплы. Әйткәндәй, биләмәне төҙөкләндереү сиктәрендә урында яңы юл билдәләре ҡуйылған, автобус туҡталыштары билдәләнгән, һыу торбалары һуҙылған.\nСтәрлетамаҡ районында ла шишмәләр бихисап. Өфө-Ырымбур юлын төҙөкләндереү барышында Подлесное ауылы янында урынлашҡан участкала һыу торбаһы яңыртыла. Урында ямғыр канализацияһы системаһы, таҙартыу ҡоролмалары эшләй. Ер ишелмәһен өсөн төҙөлөштә махсус технология ҡулланыла.\nШулай уҡ хәҙер урындағы халыҡ малын юл аша ҡыуып йөрөмәйәсәк. Бының өсөн 72 метр оҙонлоҡта ер аҫты үткәүеле булдырылған. Әйткәндәй, ике объект төҙөлөшө лә былтыр ноябрҙә башлана. Ҡоролмаларҙы асыу тантанаһында төҙөүселәргә рәхмәт хаттары тапшырылды. Автоһәүәҫкәрҙәр өсөн иһә ремонтланған юл участкаһы рәсми рәүештә 23 ноябрҙә асыласаҡ.\nӨфө-Ырымбур юлында киләһе йылда ла төҙөкләндереү эштәре алып барыласаҡ. Тағы ла 118 саҡырым арауыҡта капиталь ремонт эштәре башҡарыласаҡ. Был, әлбиттә, ике төбәктең иҡтисади үҫешенә лә булышлыҡ итәсәк.


Өфөлә йәшәүселәр ҡарҙың таҙартылмауына ҡәнәғәтһеҙлек белдерә | ГТРК «Башкортостан» — Новости Уфы и РБ\nӨфөлә йәшәүселәр ҡарҙың таҙартылмауына ҡәнәғәтһеҙлек белдерә\nӨфөлә йәшәүселәр ҡарҙың таҙартылмауы, биләмәләрҙе тәртипкә килтермәү менән ҡәнәғәт түгел. Халыҡтың мөрәжәғәттәрен өйрәнгәндән һуң баш ҡала хакимиәтенең бүлек етәксеһе Алина Бикбулатова ошо турала белдерҙе. Был ысынбарлыҡҡа тура киләме? Баш ҡаланың тап үҙәге. Был урындан хатта республика хөкүмәтенә лә ике-өс минутлыҡ юл. Күрәһең, юғары уҡыу йортонда уҡыған студенттарға көрттән йөрөү ялҡытҡан. Ә был Карл Маркс урамы һәм Ибраһимов бульвары киҫелеше. Юлдың бер өлөшө яҡшылап таҙартылмаған, автомобилдәрҙең төптәре тейеп, саҡ үтеп китә. Ошондай уҡ хәл йәйәүлеләр өсөн тәғәйенләнгән өлөшөндә.Киров районының Мөбәрәков урамында эш ҡайнай. Тракторҙар ихаталарҙы асфальтына тиклем ҡырып-таҙарта. Техникаға урам һепереүселәр ярҙам итә. Бында йәшәүселәрҙең фекерҙәре төрлөсә. Берәүҙәр ҡыш буйына ҡар яҡшылап таҙартылманы тиһә, икенселәр торлаҡ-коммуналь хужалыҡ эшсәндәре менән ҡәнәғәт.Сипайлово биҫтәһенең Гагарин урамы, 14-се йорт. Тротуарҙар ҡарҙан таҙартылмаған.Вәсил Хәкимов та быйыл ҡарҙы яҡшылап таҙартмайҙар, тип иҫәпләй. Уның әйтеүенсә, быға тиклем махсус хеҙмәттәр эштәрен теүәл башҡарып килгән. Сипайлово биҫтәһендә ҡарҙы сығарыу менән дә мәсьәлә бар. Хәҙер яҡын тирәләге автоһәүәҫкәрҙәр өсөн дә ҡатмарлыҡтар тыуған.Юлдан һәм ихатанан йыйылған ҡарҙы автомобиль туҡталҡаһына алып килеп өйгәндәр. Был өйөм февраль башынан ята. Шуныһын да билдәләп китергә кәрәк, ҡар мөмкинлектәре сикләнгән кешеләр өсөн тәғәйенләнгән урынға һалынған.Айырым йорт ихаталарында иҫке машиналар ҡарҙы таҙартыуға ҡамасаулай. Шуға күрә уларҙы күсереп ултыртырға үтенәләр. Автоһәүәҫкәрҙәр юлдарҙың тар булыуына, уларҙа колея барлыҡҡа килеүенә лә зарлана. Бындай күренеш ғәҙәттә яҙға хас. Өфөлә йыйылған ҡарҙы сығарыу мәсьәләһе лә тора. Мәҫәлән, йәмәғәтселек был биләмәгә юлдарҙағы бысраҡ ҡар килтереп ауҙарыла тип белдерә. Көндәр йылытһа ул шәхси йорттарға иреп аға башлай, тип саң ҡаға улар.Уҙған аҙнала ғына Өфө халҡынан 137 мөрәжәғәт ҡабул ителгән. Улар автомобиль юлдары һәм тротуарҙар, ихаталар, туҡталҡалар, йорттар араһы таҙартылмауына борсолоу белдергән.Өфөлә 25-се апрелдән 24-се майға тиклем шәмбе өмәләре үтәсәк. Уларҙа соҡорҙарҙы ямау, юл кәртәләрен, бордюрҙарҙы, юл ҡағиҙәһе билдәләрен буяу-яңыртыу кеүек төҙөкләндереү эштәре ҡаралған. Ошо турала хөкүмәттә үткән оператив кәңәшмәлә Радий Хәбиров хәбәр итте.


Республика халҡын Өфө аэропортына экскурсияға саҡыралар // Йәмғиәт | новости башинформ.рф\nРеспублика халҡын Өфө аэропортына экскурсияға саҡыралар\n16:15, 18 марта 2018 Йәмғиәт\nФото: Өфө аэропорты\nРеспублика халҡын Өфө аэропортына экскурсияға саҡыралар Фото: Өфө аэропорты\nӨФӨ, 2018 йыл, 18 март. /«Башинформ» мәғлүмәт агентлығы, Әлфиә Әғлиуллина/.\n«Өфө» халыҡ-ара аэропорты хакимиәте Башҡортостан халҡын экскурсияға саҡыра, унда йәйге майҙанға сығыу ҡаралған. Ул йәкшәмбе, 25 мартта, була. Экскурсияла ҡатнашыусылар аэропорттың нисек эшләгәнен, самолеттарҙың нисек осоп киткәнен һәм ултырғанын, һауа судноларын нисек хеҙмәтләндергәндәрен күрә ала.\nБер нисә ябай шартты үтәп, аэропорт буйынса турға шәхси саҡырыу алырға мөмкин:\n— «Өфө» аэропортының «Бәйләнештә»ге төркөмөндә яҙылыусы булырға;\n— «Өфө» аэропортынан отпускка осоуыңды хәтергә төшөрөргә;\n— сәфәр тарихы менән социаль селтәрҙәрҙә уртаҡлашырға;\n— яҙмала @airportufa тигән һүҙҙе билдәләргә;\n— хатҡа #airportufa #аэропортуфа #дорогавлетоизуфы тигән яҙыуҙарҙы ҡуйырға.\nИң яҡшы яҙма авторҙары аэропортҡа онотолмаҫлыҡ экскурсияға саҡырыу аласаҡ. Саҡырылғандарҙың исемдәре 22 мартта билдәле була.\n«Өфө» аэропорты сәбәбен аңлатмайынса экскурсияла ҡатнаштырыуҙан баш тартыу хоҡуғына эйә. Бөтә экскурсияла ҡатнашыусылар менән мотлаҡ рәүештә бәйләнешкә инәләр. Экскурсияла биш йәштән оло балалар ҡатнаша ала. Бәлиғ булмағандарға өлкәндәр оҙатыуында (бер бала – бер өлкән кеше) рөхсәт ителә.\nТеги: аэропорт, экскурсия


Хәбәрҙәр: Англияла футболдағы педофилия факттарын тикшерәләр.\nАнглияла футболдағы педофилия факттарын тикшерәләр.\nАнглияның Футбол ассоциацияһы балаларҙы көсләү факттарын тикшерә башлаған. 20-нән ашыу юниор элек ошондай осраҡтар булыуы хаҡында ассоциацияға ғаризалар менән мөрәжәғәт иткән. Әлегә «Блэкпул», «Манчестер Сити», «Сток Сити», «Лидс Юнайтед» һәм «Ньюкасл Юнайтед» клубтарында бала-сағаны мыҫҡыл итеү хаҡында һүҙ бара.\nТикшереүҙе башлаусылар бер нәмәгә шикләнмәй: хәбәр йәмәғәтселектә яңғыраш алғандан һуң, йәштәр командаларының байтаҡ элекке уйынсылары бындай осраҡтар хаҡында белдереү яһаясаҡ.\nДжейсон Данфорд, футбол буйынса йәштәр командаһының элекке уйынсыһы:\n“Минең уйымса, бында осраҡтар йөҙҙән, хатта меңдән ашыуы мөмкин. Был айсбергтың өҫкө өлөшө генә. Ләкин беҙ кешеләрҙең хаҡты һөйләүенә мохтажбыҙ. Ил барыһын да белергә тейеш. Бығаса былар сер булып килде. Футбол клубтары етәкселәре ундай халдәрҙе йәмәғәтселектән йәшерҙе.\nБыл уларҙың бәләкәй генә сере ине. Ә аҙаҡ шул асыҡланды: бөтә төньяҡ-көнбайыш Англияла, ә, бәлки, бөтә ил эсендә лә тотош педофилдар селтәре йәшәп килә”.\nАнглия Футбол ассоциацияһы эсендә алып барылған тикшереүгә рәсми властар ҙа ҡушылған. Йәш футболсыларҙың белдереүҙәренән һуң, Скотланд-Ярд һәм Хэмпшир, Нортумберленд, Чешир графстволары полицияһы ла тәфтиш ҡыла башлауы тураһында хәбәр иткән.


Хәбәрҙәр: Берлиндағы Британия илселегендә аҫтыртын мәғлүмәт йыйыу станцияһы эшләүе ихтимал.\nБерлиндағы Британия илселегендә аҫтыртын мәғлүмәт йыйыу станцияһы эшләүе ихтимал.\nЕвропала йәнә шпион ғауғаһы. “Индепендент” гәзите хәбәр итеүенсә, Берлиндағы Британия илселеге территорияһында аҫтыртын мәғлүмәт йыйыу станцияһы эшләүе ихтимал. Баҫма АҠШ-тың Милли именлек хеҙмәте агенствоһының элекке хеҙмәткәре Эдвард Сноудендан алынған мәғлүмәттәргә һылтана.\nБөйөк Британия илселеге Бундестаг бинаһына яҡын урынлашҡан. Заманса ҡорамалдарға таянып, разведка ФГР канцлеры Ангела Меркель офисын тыңлауы ла ихтимал.\n“Индепендент” мәғлүмәттәре буйынса, Британия махсус хеҙмәттәре бөтә донъяла үҙҙәренең илселек вәкиллеге территорияларында шпионлыҡ итеү өсөн базалар урынлаштырған һәм был өлкәлә АҠШ менән тығыҙ хеҙмәттәшлек итә. Германия һәм Британия властары был материалдарға әлегә үҙ фекерен белдермәне.\nХәтерегеҙгә төшөрәбеҙ: ике аҙна элек шундай уҡ шпион ғауғаһы Германия һәм АҠШ араһындағы мөнәсәбәттәрҙе боҙғайны. Ул саҡта Америка махсус хеҙмәттәренең, Меркелде лә индереп, Европа лидерҙарының кәрәҙле телефондарын тыңлауы асыҡланғайны. Әлеге ваҡытта Берлин һәм Вашингтон шпионлыҡ менән шөғөлләнеүгә ҡаршы килешеү төҙөй.


"Йәшлек -шоу" йәштәр музыка фестиваленең һайлап алыу турҙары үтә | «Ашҡаҙар» радиоhы сайты\n"Йәшлек -шоу" йәштәр музыка фестиваленең һайлап алыу турҙары үтә\nБашҡортостанда йәштәр музыка фестивале бара. “Йәшлек-шоу”ҙың финалы - гала-концерт декабрҙең тәүге декадаһына билдәләнгән. Әле һайлап алыу турҙары үтә. Ҡатнашыусыларҙы социаль селтәрҙәрҙәге төркөмдәрҙә баһалайҙар. Бының өсөн йырҙың видеояҙмаһын Республика халыҡ ижады үҙәгенә ебәрергә кәрәк, тип хәбәр итә ойоштороусылар.


ҠАЙҘА ҺИН, ҺИН ҠАЙҘА, ЙӘШЛЕГЕМ?\n…Бынан күп йылдар элек, класташтары менән осрашыуға йыйыныусыларға ҡарап, беҙҙең дә шулайтып йөрөр көн булырмы икән, тип көнләшкәндәй итә торғайным. Бөгөн килеп иһә мәктәпте тамамлауыма 35 йыл да үтеп киткән! Йылдар туҡтау белмәй, ғүмеркәйҙәр бер күҙ асып йомған арала йылт итеп кенә үтә лә китә икән шул… Кисәге шаян егет-ҡыҙҙар әле олпат ир-уҙамандар, сабыр ғына мөләйем ханымдар булып киткәнбеҙ түгелме шул?!\nХәйбулла районының Һамар ҡасабаһында йәшәүсе Әлфиә Fәйнулла ҡыҙы Солтанғужина (Fәниева) уҙған йыл аҙағында барлыҡ класташтарыбыҙҙы үҙенә ҡунаҡҡа саҡырып алырға йөрьәт итте һәм барыбыҙҙың да ихлас рәхмәт һүҙҙәренә, ихтирамына лайыҡ булды. Тормош иптәше Баязит Латиф улы менән бик матур донъя көтөп йәшәйҙәр икән улар—йорт-ҡураларының бөтөн, мал-тыуарҙарының, ҡош-ҡорттарының ишле булыуы хужаларҙың тернәксел һәм тырыш булыуына ишара яһай. Fаилә башлығы оҙаҡ йылдар урман хужалығына етәкселек иткән, әле үҙ аллы эшмәкәрлек менән мәшғүл. Ә Әлфиә класташыбыҙ, һайлаған һөнәренә тоғро ҡалып, күрше Бүребай участка дауаханаһында теш табибы булып эшләй. Татыу ғаиләлә биш бала буй еткергән.\nЙәл, осрашыуға барыһы ла килә алманы, шулай ҙа 9 кеше бер-береһен һағынып, бер күрешеү өсөн йән атып, аралар алыҫлығына ҡарамай, ашҡынып килеп етте. Ә йорт хужалары һәр беребеҙҙе ҡапҡа тышына уҡ сығып, ҡолас йәйеп ҡаршы алды һәм түргә әйҙәне. Хужабикәнең һәм башҡа һабаҡташ ҡыҙҙарҙың шатлыҡтары күҙ йәштәре булып тышҡа тәгәрәне…\nОҙаҡ йылдар бер-береһен күрмәгән класташтарҙың һөйләшеп һүҙҙәре бөтмәне—барыһының да һөйләр яңылығы, уртаҡлашыр шатлыҡ-ҡыуанысы етерлек! Күптәребеҙ ҡайны-ҡәйнә генә түгел, өләсәй һәм ҡартатай булырға ла өлгөргән. Йылайыр ауылында йәшәүсе Фариза (Сырлыбаева) һәм Гәрәй Fәниевтар, Рима Алтынсурина (Мозафарова), Сиҙер ауылынан Миңзәлә Ҡотоева (Такаева), Сәләх ауылынан Рафайыл Солтанов, табын хужалары, ҡыҙ-улдарын эйәле-башлы итеп, шаулатып туйҙар үткәргән. Әйткәндәй, Баязит менән Рафайыл үҙҙәренең гармун моңдары менән беҙҙе йәшлек йылдарына алып ҡайтты—алыҫ үткәндәрҙә ҡалған йәшлек йырҙарын йырлашып, бейешеп тә алдыҡ. Ә инде мәктәп йылдарындағы ҡыҙыҡтар сәстәренә сал йүгергән класташтар өсөн көлөп иҫкә алыр хәтирәләргә генә әйләнгән икән! Шуныһы ҡыуаныслы: осрашыуға килеүселәрҙең барыһы ла, тормошта үҙ урындарын табып, бар ғүмерҙәрен яратҡан һөнәрҙәренә бағышлаған кешеләр. Арабыҙҙа ауыл хужалығы белгестәре лә, медицина, банк хеҙмәткәрҙәре лә, хеҙмәтләндереү өлкәһендә эшләүселәр ҙә бар. Кейәү-кәләштәребеҙ ҙә һүҙ тигеҙерлек түгел, балалар хаҡында әйтеп тораһы ла юҡ...\nFүмер атының туҡтауһыҙ алға елеүен иҫәпкә алып, класташтар осрашыуын түңәрәк даталар айҡанлы ғына ойоштормайынса, йыл һайын саҡырышып торорға килештек. Ә кемгә һәм ҡасан ҡунаҡҡа барырыбыҙ әлегә үҙенә күрә бер сер, сюрприз булып ҡалһын, тигән уй менән киләһе йылдарға тәғәйен генә кешене билдәләмәй ҡалдырҙыҡ. Иң мөһиме, иҫәнлектә-һаулыҡта осрашырға яҙһын, донъяларыбыҙ тыныс, йорт-еребеҙ имен торһон!\nҺүрәттә: Беренсе рәттә: Венера Солтанова, Әлфиә Fәниева (Солтанғужина), Миңзәлә Такаева (Ҡотоева), Рима Мозафарова (Алтынсурина), Фариза Сырлыбаева (Fәниева). Икенсе рәттә: Гәрәй Fәниев, Радик Солтанов,\nМотал Рәмов (һулдан уңға).


ҺЕҘҘӘН – ЯҘЫЛЫУ, БЕҘҘӘН – БҮЛӘК! » Башкортостан кызы\n“Башҡортостан ҡыҙы” журналына яҙылыусылар араһында аҙна һайын бүләктәр уйнатыуҙы башлайбыҙ. Был конкурста ҡатнашыу өсөн 2018 йылдың I ярты йыллығына “Башҡортостан ҡыҙы”на яҙылып, квитанция күсермәһен редакцияға ебәрергә кәрәк (бәйләнеш өсөн телефон һандарын күрһәтеүегеҙ һорала). Декабрь аҙағына тиклем һәр аҙнала осраҡлы һайлап алыу ысулы менән еңеүселәр билдәләнеп барасаҡ.\nРеспубликабыҙҙа йәшәүселәр өсөн яҙылыу индексы – 50606, Рәсәй төбәктәре өсөн – П2719, йыллыҡ подписканың индексы – П3365.\nҠәҙерле әхирәттәр! Хөрмәтле ҡәрҙәштәр! Һеҙҙән квитанция күсермәләре көтөп ҡалабыҙ. Почта адресы: Өфө ҡалаһы, Октябрҙең 50 йыллығы урамы, 13, 7-се ҡат. Электрон күсермәләр өсөн почтабыҙ: bashkizi@yandex.ru\nТеги: журнал лото-уйын подписка


Сауҙа-сәнәғәт палатаһы уҡыусыларҙы һәм студенттарҙы бизнесҡа өйрәтәсәк // Йәмғиәт | новости башинформ.рф\nСауҙа-сәнәғәт палатаһы уҡыусыларҙы һәм студенттарҙы бизнесҡа өйрәтәсәк\n15:03, 3 декабря 2013 Йәмғиәт\nБашҡортостан Республикаһының Сауҙа-сәнәғәт палатаһы уҡыусылар һәм студенттар өсөн бизнес-мәктәп аса. Курс быйыл декабрҙә башлана һәм ун аҙна дауам итәсәк. Был турала БР Сауҙа-сәнәғәт палатаһы президенты Юрий Пустовгаров хәбәр итте.\nПроекта ҡатнашыусылар тәғәйен предприятиеларҙа бизнес-процестар менән таныша аласаҡ, ә уларҙың етәкселәре уңыш серҙәре менән бүлешеү генә түгел, ҡыйынлыҡтар, уларҙы еңеп сығыу алымдары тураһында һөйләйәсәк.\nДәрестәрҙе ял көндәрендә үткәрергә планлаштырыла. Программа нигеҙендә — тренингтар һәм уйын формаһында моделдәр төҙөү, лекциялар, эксперттар менән түңәрәк өҫтәлдәр, индивидуаль һәм команда менән проекттар эшләү. Уҡыу тамамланғандан һуң балаларҙың Сауҙа-сәнәғәт палатаһында эшләй башлау, белгестәр командаларының береһенә эләгеү мөмкинлеге бар\n— Уҡытыу бурысы — үҙең тирәләй «башҡа мейеле» йәштәрҙән даирә булдырыу, — тип билдәләне Юрий Пустовгаров. — Бизнес-мәктәп Өфөлә генә түгел, республиканың башҡа ҙур ҡалаларында эшләйәсәк, тип планлаштырыла.\nБизнес-мәктәптә уҡытыу түләүле. Беренсе этап — туғыҙ мең һум. Тулы мәғлүмәттәр — БР Сауҙа-сәнәғәт палатаһы сайтында.\nТеги: сауҙа-сәнәғәт палатаһы,бизнес


Полиция «Һаҡ бул, поезд!» операцияһын үткәрә // Йәмғиәт | новости башинформ.рф\nПолиция «Һаҡ бул, поезд!» операцияһын үткәрә\n13:23, 20 октября 2011 Йәмғиәт\nРеспубликала йыл башынан алып тимер юлдарҙа өс бала һәләк булған. Хәүефле зоналағы вандализм һәм хулиганлығы өсөн 130 үҫмер административ яуаплылыҡҡа тарттырылған, уларҙың ат-әсәләренә штраф түләргә тура киләсәк. Бынан тыш полиция хеҙмәткәрҙәре менән вагондар буяуҙың 10 осрағы теркәлгән.\nҮҫмерҙәр араһындағы енәйәтселекте иҫкәртеү өсөн Башҡортостан полицияһы «Һаҡ бул, поезд!» профилактик операцияһын үткәрә. Күп осраҡта күҙәтеүһеҙ ҡалған үҫмерҙәр хоҡуҡ боҙа, шуға күрә полиция төп иғтибарҙы уларға бүлергә ниәтләй, тип хәбәр иттеләр БР буйынса Эске эштәр министрлығының матбуғат хеҙмәтендә.\nТеги: тимер юл, хулиганлыҡ


Төбәктә яҙғы һунар бер аҙнаға һуңыраҡ башлана // Йәмғиәт | новости башинформ.рф\nТөбәктә яҙғы һунар бер аҙнаға һуңыраҡ башлана\n10:55, 15 марта 2016 Йәмғиәт\nТөбәктә яҙғы һунар бер аҙнаға һуңыраҡ башлана Фото: Олег Яровиков\nӨФӨ, 2016 йыл, 15 март. /«Башинформ» мәғлүмәт агентлығы, Гөлфиә Акулова/.\nБашҡортостанда яҙғы һунар миҙгеле апрелдең өсөнсө шәмбеһенән дүртенсеһенә күсерелде. Республика Башлығының тейешле бойороғо төбәктең Тәбиғәттән файҙаланыу һәм экология министрлығы сайтында баҫылған.\nШулай итеп, яҙғы һунар 23 апрелдә башлана һәм 10 көн дауам итә.\nРеспубликаның тәбиғәттән файҙаланыу һәм экология министры урынбаҫары Илдус Яхин әйтеүенсә, һунар ваҡытын үҙгәртеү уның һөҙөмтәлелеген арттырасаҡ: «Һунарсылар ойошмаһы күҙәтеүҙәре, метеохеҙмәт мәғлүмәттәре буйынса элекке һунар ваҡытында көндәр һалҡын торҙо, ҡар яуҙы. Шуға бәйле һыуҙа йөҙөүсе ҡоштар һәм ҡурпысыҡтар ҡышлау урындарынан һуңыраҡ осоп китте. Шул уҡ ваҡытта һунар ваҡытын күсереү ҡырағай ҡоштарҙың һанына кире йоғонто яһамаясаҡ».\nЯҙ көнө Башҡортостан биләмәһендә ҡурпысыҡ, ҡаҙ, ата өйрәк, ҡор, һуйыр ауларға рөхсәт ителә.\nТеги: яҙғы һунар